open-index/open-wikipedia-markdown huggingface dataset:
翡冷翠共和國

**翡冷翠共和國**（意大利文：**Repubblica Fiorentina**或**Repubblica di Firenze**）係中世紀意大利嘅一個城邦國家，位於今日意大利陀斯卡拿大區，以翡冷翠為中心。

翡冷翠共和國喺1115年成立。1434年美第奇家族建立徂僭主政治。15世紀洛倫佐·德·美第奇當政嗰陣，翡冷翠成為徂意大利文藝復興嘅中心。1494年，法國國王沙夏勒八世入侵翡冷翠，當時嘅領袖皮耶羅二世·德·美第奇被法國流放，美第奇家族嘅統治被人推翻徂。多明我會修士薩伏納羅立（Girolamo Savonarola）做徂翡冷翠新嘅宗教兼世俗領袖，但是佢嘅苛政好快就引起徂廣泛不滿。1498年，薩伏納羅立被人推翻。1512年美第奇家族重新掌權。1532年，教宗克勉七世（Clemens VII）封徂亞歷山德羅·德·美第奇做翡冷翠嘅世襲公爵，共和國成為翡冷翠大公國。
電路板

**電路板**係將電子零件放埋一齊組成電路嘅板，會到膠呢類絕緣體去整，上面印層金屬線路通電。
直布羅陀海峽

（；）係英國屬地直布羅陀同摩洛哥之間嘅海峽，分隔開大西洋同地中海。

## 名
呢個海峽係因為東北邊嘅直布羅陀港先至改咗噉嘅名。喺公元711年，丹基路總督同埋北非摩爾人——他里賈帶咗啲軍隊嚟過咗條海峽，就企喺而家嘅直布羅陀港口嗰嚿石度指揮打仗，結果就剷走咗成100,000幾人嘅西班牙軍隊。為咗記念贏咗呢場仗，他里賈就命令喺佢指揮打仗嗰嚿石度起咗座城堡，重將座山改咗名嗌「直布他里賈」，而呢座城堡喺阿剌伯話入面就係「他里賈山」噉解。後嚟歐洲人就將佢個名音譯咗，嗌「直布羅陀海峽」。

## 敘述

呢條海峽完全整咗個歐洲、非洲、大西洋同埋地中海之間嘅陸海天然交界。海峽嘅北邊就係西班牙嘅安達盧西亞地區；南邊就係摩洛哥；西邊就係望都望唔到邊嘅大西洋；東邊就係世界上最大嘅內陸海——地中海。

海峽全長58公里；闊15——43公里；最窄嗰度有14.3公里；水深280——900米。呢條海峽喺大西洋同地中海嚟講，好似佢哋嗰條咽喉咁緊要。

其中全長方面，最西邊從西班牙嘅特拉法加角同摩洛哥嘅斯帕特爾角度開始，一直向東去到西班牙嘅歐羅巴角同摩洛哥嘅阿米拿半島嗰邊。

## 特殊嘅洋流

直布羅陀海除咗有佢嘅內陸風暴之外，重成日吹東風或西風嘅，因為佢有從西邊去到東邊嘅洋流，喺海峽度唔停噉猛咁輸啲水入去地中海度。而地中海入面比較鹹同埋比較重嘅海水，就喺122米深嘅海水度流咗入大西洋嗰邊，而且入得比較多，出得比較少。噉就保證嗮成個地中海啲水嘅穩定性，唔會萎縮到好似個「鹽海」噉。主要係海底有嚿卡馬利勞岩床響度，而呢嚿岩床響海底水深280米嗰邊。

## 交通嘅優越性
直布羅陀海峽因為同地中海、大西洋接埋一齊。佢係地中海地區經過大西洋再去到南歐、北非同埋西亞嘅緊要路線。喺1889年嘅蘇伊士運河通咗航之後，尤其係波斯灣嗰邊嘅油田攞咗開發之後，佢重係一個好緊要嘅戰略地位。因為佢每日都有成幾百部到幾千部船成日行過呢條海峽嘅。

## 相關書籍
* 中国少年儿童百科全书（自然·环境） 第218页  浙江教育出版社 ISBN 7-5338-1956-2/G·1942

## 出面網頁

*Climate Control Requires a Dam at the Strait of Gibraltar — American Geophysical Union, 1997. Accessed 26 February 2006. Gone 12 February 2010. Dam design at http://www.agu.org/sci_soc/eosrjohnsonf3.gif Building the dam and letting the Mediterranean Sea completely evaporate would raise Sea Level 15 meters over 1,000 years.  Evaporating the first 100 meters or so would raise Sea Level 1 meter in about 100 years.
*Project for a Europe-Africa permanent link through the Strait of Gibraltar — United Nations Economic and Social Council, 2001. Accessed 26 February 2006.
*Estudios Geográficos del Estrecho de Gibraltar — La Universidad de Tetuán and La Universidad de Sevilla. Accessed 26 February 2006. 
*
*
中共廣州市委機關舊址

係中國廣東省廣州市一間4層樓高嘅磚木結構嘅樓，而呢間樓喺越秀區嘅廣大二巷4號嗰邊。當年中共廣州市委書記吳毅就喺度住同做嘢。1927年4月—12月做過中共廣州市委秘密機關地點。1927年4月22號，廣東區委組織部長穆青成立咗中共廣州市委，而嗰時嘅市委機關就喺呢度起咗出嚟。後嚟呢間嘢變咗中共廣東省委書記張太雷嘅秘密住宅，重喺呢度搞過廣州起義。2002年9月份，呢間嘢俾市政府公佈咗係廣州市登記文物保護單位，但係呢間嘢唔開畀出面啲人入去睇。2015年8月入第八批市級文物保護單位名錄。

## 連出去
* 广州市委机关旧址隆重举行挂牌仪式
* 广州市委旧址闹市可寻踪

## 註

類:越秀區建築物‎
堯比字節

**堯比字節**（）；港澳地區叫**堯比位元組**；全名係**堯他比位元組**或**堯他比字節**（，簡稱**YiB**），係一種資訊計量單位。

## 同其他儲存單位嘅換算
* 1YiB = 1,024 ZiB
* 1YiB = 1,048,576 = 10242 EiB
* 1YiB = 1,073,741,824 = 10243 PiB
* 1YiB = 1,099,511,627,776 = 10244 TiB
* 1YiB = 1,125,899,906,842,624 = 10245 GiB
* 1YiB = 1,152,921,504,606,846,976 = 10246 MiB
* 1YiB = 1,180,591,620,717,411,303,424 = 10247 KiB
* 1YiB = 1,208,925,819,614,629,174,706,176 = 10248 B

## 同堯字節嘅對比
雖然話堯比字節同堯字節有好密切嘅關係，兩者可以係同義，又可以係1024位元組，啫係1,000,000,000,000,000,000,000,000位元組，但係佢哋嘅計算方法係唔同。因為堯字節係用十進制計，而堯比字節係二進制嘅單位嚟計嘅。
沿江路

**沿江路**係中國大陸嘅熱門馬路名，可以係：
;廣東
* 沿江路 (廣州荔灣至廣州越秀)：喺廣州荔灣區同越秀區。
* 沿江路 (廣州番禺大石)：喺廣州番禺區大石。
* 沿江路 (廣州番禺市橋)：喺廣州番禺市橋。
* 沿江路 (廣州從化)：喺廣州從化區。
* 沿江路 (廣州增城)：喺廣州增城區。
* 沿江路 (佛山高明)：喺佛山高明區。
* 沿江路 (佛山三水)：喺佛山三水區。
* 沿江路 (佛山順德)：喺佛山順德區。
* 沿江路 (佛山南海)：喺佛山南海區。
* 沿江路 (河源龍川)：喺河源龍川縣。
* 沿江路 (河源紫金)：喺河源紫金縣。
* 沿江路 (韶關武江)：喺韶關武江區。
* 沿江路 (韶關仁化)：喺韶關仁化縣。
* 沿江路 (韶關始興)：喺韶關始興縣。
* 沿江路 (韶關南雄)：喺韶關南雄市。
* 沿江路 (韶關乳源)：喺韶關乳源瑤族自治州。
* 沿江路 (清遠清城)：喺清遠清城區。
* 沿江路 (清遠連州)：喺清遠連州市。
* 沿江路 (清遠英德)：喺清遠英德市。
* 沿江路 (清遠佛岡)：喺清遠佛岡縣。
* 沿江路 (湛江)：喺湛江吳川市。
* 沿江路 (東莞)：喺東莞虎門鎮。
* 沿江路 (汕頭潮陽)：喺汕頭潮陽區。
* 沿江路 (汕頭濠江)：喺汕頭濠江區。
* 沿江路 (汕頭龍湖)：喺汕頭龍湖區。
* 沿江路 (惠州)：喺惠州惠陽區。
;廣西
* 沿江路 (梧州龍圩)：喺梧州龍圩區。
* 沿江路 (梧州萬秀)：喺梧州萬秀區。
* 沿江路 (河池都安)：喺河池都安瑤族自治縣。
* 沿江路 (河池羅城)：喺河池羅城仫佬族自治縣。
* 沿江路 (鬱林)：喺鬱林北流市。
;海南
* 沿江路 (文昌)：喺文昌市。
詹納

**愛德華.詹納**（，），係英國醫生，發明用牛痘疫苗預防天花病，被人叫做「免疫學之父」。

詹納係疫苗概念嘅先驅同埋創造咗世界上第一個疫苗，就係天花疫苗。疫苗同疫苗接種呢兩個詞都係由詹納創造嘅，佢喺1798年嘅著作《牛痘來源及其效果研究》（）度用呢個詞，描述牛痘對抗天花嘅保護效果。

詹納喺英國告羅士打郡貝克利（）出世，喺九個兄弟姊妹中排第八。佢嘅父親係巴克利嘅牧師史提芬.詹納，所以佢有好好嘅教育基礎。14歲嗰年，佢跟外科醫生 Daniel Ludlow 學醫，學到好多外科醫生嘅經驗。

天花喺現代幾乎絕跡，不過喺當年係傳染性好高嘅致命疾病。詹納聽人講牛痘會傳俾人，但係中過牛痘嘅人唔會有天花。佢喺1796年5月同一個揸奶女工 Sarah Nelmes 談論佢手上嘅出疹問題，佢診斷出係牛痘而唔係天花，而Sarah證實佢嘅一隻牛最近有牛痘。詹納意識到呢個係佢測試牛痘對未感染天花嘅人嘅保護作用嘅機會。佢揀咗佢庭園師傅嘅八歲仔占士.菲士（James Phipps），喺5月14日喺James嘅手臂上劃咗個傷口仔，然後將Sarah手上嘅疹子漿液搽喺占士度。幾日之後，占士就有輕微嘅牛痘病徵，但係一個禮拜之後就好返。咁詹納就知道牛痘可以人傳人，又可以牛傳人。下一步就係測試牛痘能唔能夠保護占士免受天花感染。7月1日，詹納對占士進行咗天花接種。意料之內地，無論係喺爾次定之後嘅測試，占士都冇出天花。

1803年，英國承認詹納嘅牛痘接種法，重出錢成立琴納協會，正式全國推廣，年半之後英國因為天花而死嘅人少咗三分之二。

## 參考
*  About Edward Jenner - The Jenner Institute
* Edward Jenner – Wikipedia 
* Edward Jenner | English Surgeon & Vaccine Pioneer | Britannica
占士邦

**占士邦 **（英文：**James Bond**），又叫**鐵金剛**、**007**，係英國作家伊恩費林明創作嘅一系列特務題材小說，之後亦拍過一系列電影。

## 電影一覽
*1962 鐵金剛勇破神秘島
*1963 鐵金剛勇破間諜網
*1964 鐵金剛大戰金手指
*1965 鐵金剛勇戰魔鬼黨
*1967 鐵金剛勇破火箭嶺
*1969 鐵金剛勇破雪山堡
*1971 鐵金剛勇破鑽石黨
*1973 鐵金剛勇破黑魔黨
*1974 鐵金剛大戰金槍客
*1977 鐵金剛勇破海底城
*1979 鐵金剛勇破太空城
*1981 鐵金剛勇破海龍幫
*1983 鐵金剛勇破爆炸黨
*1985 鐵金剛勇戰大狂魔
*1987 鐵金剛大戰特務飛龍
*1989 鐵金剛勇戰殺人狂魔
*1995 新鐵金剛之金眼睛
*1997 新鐵金剛之明日帝國
*1999 新鐵金剛之黑日危機
*2002 新鐵金剛之不日殺機
*2006 新鐵金剛智破皇家賭場
*2008 新鐵金剛之量子殺機
*2012 新鐵金剛智破天凶城
*2015 新鐵金剛之鬼影帝國

## 現實版占士邦
根據波蘭國家紀念研究所檔案，真人版占士邦（James Albert Bond，1928年—2005年）響1964年2月18號入該國做英國大使館武官嘅檔案保管員。佢被指響波蘭期間試圖「滲透」當地軍事設施。 佢重有個叫占士邦嘅仔，響1955年出世。

雅士頓馬田嘅窩域郡工廠內有部叫「占士邦打」（James Bonder）嘅擳膠水機，專門黏鋁車殻同擋風玻璃。

## 參考

## 出面網頁

* James Bond wiki
; 官方網站
* James Bond Official Homepage 
* Official Danjaq 007 website
流行前線 (廣州)

**流行前線**（）係中國廣東省廣州市入面嘅其中一間好出名嘅地下商場。佢係廣州市入面第一間同地鐵直接通埋一齊嘅大型商場。呢間嘢入面有賣中國同國外嘅名牌商鋪，重有日本、美國、臺灣等各類美食都喺埋一齊嘅商業美食天堂。而呢間嘢喺越秀區中山三路同較場西路交界嘅地底嗰邊，喺1999年6月28號開業。間嘢係由廣州市政府帶頭，海印實業有限公司嚟負責丼錢而開發。

類:廣州嘅商場
肺癌

**肺癌**係肺生癌嘅病，主要成因可能係長期食煙，其他原因包括基因問題、氡氣、石棉、懸浮粒子、二手煙等等。病徵包括持續咳、呼吸短、痰有血、心口痛、無胃口等等。
食煙

**食煙**，又叫**吸煙**，係吸食煙草嘅行為，最常見形式就係揸住枝點着嘅煙仔食，廣義上亦包括食雪茄同用煙斗食，甚至係食電子煙。
聖依納爵羅耀拉

**聖依納爵羅耀拉**（，）係西班牙貴族，創辦耶穌會，被天主教會封做聖人。
## 出面網頁

類:天主教聖人
類:貴族
陶瓷

**陶瓷**係工藝嘅一種，狹義上係指用泥（陶泥或者瓷泥）整成器皿或者雕塑品等等嘅形狀，等到乾燥之後再放入爐燒成一件件器皿嘅工藝。製成品會叫做陶器或瓷器。

廣義上，喺工程學，陶瓷可以指用無機嘅非金屬原料製作嘅產品。呢類嘢包括例如電腦零件入面嗰啲，其實都係由工藝嘅陶瓷衍生出來。工程師用陶瓷技術製作工業產品嘅期間，不斷咁改用唔同嘅物料同工序，結果整咗一柞同工藝嘅陶瓷好唔同嘅嘢出來。

## 睇埋
*陶藝
*廣彩
*陶瓷工程

## 參考
安娜塔西亞

**安娜塔西亞**（**Anastacia**，）係美國唱作歌手，喺美國外面嘅其他地方（譬如歐洲同澳洲）都幾知名。

響2021年10月播出嘅蒙面歌手第三季，佢就以「吸血鬼」嘅名上去參賽，最後拎到第一位嬴咗呢場嘅比賽，係首位嬴出比賽嘅美國歌手。

## 參攷

類:美國女歌手
類:美國唱作人
安娜斯塔西亞女大公

**安娜塔西亞女大公**（，）係沙俄末代皇帝尼古拉二世個孻女，因為闔家畀人處決而死，但坊間一路流傳佢好彩無死到，重有一啲人話自己就係安娜塔西亞公主。

## 出面網頁
安娜斯塔西亞 (搞清楚)

**[[安娜塔西亞|安娜塔西亞]]**除咗係美國女歌手，重可以係：
*安娜斯塔西亞公主，沙俄末代皇帝尼古拉二世個孻女
*安娜斯塔西亞島，美國佛羅里達州嘅一個島
沿江路 (廣州市區)

喺珠江主航道北邊嘅**沿江路**（）係中國廣東廣州嘅東西走向主幹道，喺荔灣區同越秀區入面，西邊從六二三路、鎮安路同西堤二馬路嘅交界開始，一直向東去到東湖路嘅二沙橋腳嗰頭。而駕駛方向除咗人民南路以西呢橛，同埋北京路以東嗰橛凈係畀從西向東行嘅單行線之外，其它部份都係雙向行駛。呢條路響1920年起，一直到1956年先至鋪好。

## 概要
全長2946米，闊11～20米，2～3車道。除咗人民南路以西呢橛，同埋北京路以東嗰橛凈係畀從西向東行嘅單行線之外，其它部份都係雙向行駛。而呢條馬路係分開咗西、中、東三條。

## 沿江路嘅三條道路，起點到終點
* 沿江西路：從六二三路、鎮安路同西堤二馬路交界嘅位開始一直去到海珠廣場嗰度。
* 沿江中路：從海珠廣場開始一直去到東華南路嗰度。
* 沿江東路：從東華南路開始一直去到東湖路嗰度。

## 史

### 早期嘅沿江路
其實喺好耐之前，呢度重係珠江北邊嘅一笪沙灘。不過到咗1920年，嗰時嘅市政府喺逐漸被嚟負責起堤壩，結果就整咗條馬路出嚟，嗰時條馬路就改咗「南堤大馬路」嘅名。到咗1932年就喺珠江西邊搞填河計劃，結果將珠江北邊嘅淺灘改咗嚟起兩條馬路。其中一條係新堤大馬路，重有一條係西堤馬路。嗰時嘅新堤大馬路好短，凈係從南方大廈去到太平南路（而家係人民南路）口嗰邊。而呢條馬路喺1940年嗰陣改咗嗌，新堤大馬路同西堤馬路一齊合併，重嗌咗「哲生路」嘅名。喺20世紀50年代之前，嗰時嘅「哲生路同南堤大馬路」凈係從而家沙基嗰邊去到八旗二馬路附近嗰頭。

到咗1951年，八旗大馬路就改咗嗌「東堤大馬路」嘅名。而沿江東路嗰橛就喺東堤大馬路改咗名之後嘅第5年（1956年）起好咗。

### 文化大革命時期
喺1966年，由於文化大革命爆發，廣州市入面有好多條馬路改咗名，呢條馬路亦唔例外。就喺1967年，哲生路就改咗名嗌「沿江一路」；東堤大馬路就改咗名嗌「沿江二路」同「沿江三路」；而沿江東路就變咗「沿江四路」嘅名。

### 又再改次名
到咗1982年，之前嗌過「哲生路」同「東堤大馬路」呢兩條路，就一直冇再恢復返之前嘅名，而係分別改咗嗌「沿江西路」同埋「沿江中路」。到咗1984年，之前嗌過「沿江四路」嘅名條馬路，就改返之前嗌過「沿江東路」嘅名重一直用到而家。

## 經過嘅道路
呢度啲馬路係從西向東嚟排，其中**加粗咗**嘅字係主幹道：

***[[六二三路]]**、**[[鎮安路 (廣州)|鎮安路]]**、白天鵝專用高架、人民橋（穿過，唔連埋一齊）
*新基路
*德興路
*靖遠路
***[[人民路 (廣州荔灣同越秀交界)|人民南路]]**
*仁濟路
*長堤大馬路
*新堤三橫路
*新堤二橫路
*新堤一橫路
*長堤大馬路
***[[解放路 (廣州越秀)|解放南路]]**、解放大橋（穿過，唔連埋一齊）
*僑光西路
*海珠橋（穿過，唔連埋一齊）
*僑光東路
* 迴龍路
*北京路
*文德路
*德政南路
*東園路
*挹翠路
*東沙角路
***[[東華路 (廣州越秀)|東華南路]]**、江灣大橋（穿過，唔連埋一齊）
*大沙頭三馬路
***[[東湖路 (廣州越秀)|東湖路]]**、海印橋（穿過，唔連埋一齊）、二沙橋

## 特色
之前呢條馬路俾人話成係「廣州嘅外灘」，喺1912年開始，沿江路同長堤一帶都係廣州市入面，最繁華嘅街道，其中有好多老字號嘅品牌檔，但係到咗20世紀尾就開始行向衰落。喺廣州嘅一河兩岸嘅燈光工程入面，呢條馬路嘅建築係經過重新裝修同改造過。而廣告招牌同霓紅燈、古樹嗰方面，都幾多下。半佬重有酒吧、飯店等呢啲場所。雖然喺沿江西路入面有好多西方特色嘅洋樓建築，但係一到咗沿江東路嗰邊就好冷清喇，因為大沙頭嗰帶係賣電子產品嘅舖頭。
### 沿江路酒吧街
喺沿江西路嘅仁濟路到解放南路之間係一條酒吧街，每晚到亥時就好熱鬧。嗰度重俾廣州街坊話係「時尚夜生活一條街」。

## 註
安娜斯塔西亞島

**安娜斯塔西亞島**（**Anastasia Island**）係美國佛羅里達州靠住大西洋側跟嘅屏障島，原本係西班牙嘅屬土，直到1898年美西戰爭輸咗後被逼割讓畀美國。

類:佛羅里達州
類:美國嘅島
比奧比奧大學

**比奧比奧大學**（）係智利一間大學，1947年創校。

比奧比奧大學有6個學院：
*建築學院
*自然科學學院
*工程學院
*教育學與人類學學院
*衛生與食品科學學院
*工商管理學院

類:智利大學
白蟻

（），學名叫（*Isoptera*），係一個亞目嘅昆蟲，直至 2020 年代為止有超過 3,000 個物種，南極洲以外嘅各大陸都有佢哋嘅蹤影。佢哋蟲如其名成身白晒晒，就噉望落似蟻；絕大多數嘅白蟻都係兵或者工，當中兵蟻個頭會大啲紅啲，而且有強而有力嘅下顎，可以攞嚟攻擊敵人。

白蟻一樣出名嘅地方係有真社會性（eusociality）：一個白蟻丘會有一隻蟻王同一隻蟻后，當中蟻后有巨大嘅腹部因而體型大過蟻王，兩隻都有生殖能力，會終生猛咁交配，而隻蟻后一世蟲可以生成過億粒蛋；同時佢哋手下會有大量（閒閒哋數以百萬計）嘅兵白蟻同工白蟻，呢啲手下係佢哋啲仔女，可公可乸，不過都係冇生殖能力嘅，工白蟻會負責搵嘢食、維修個竇同埋照顧若蟲，而兵白蟻就戰鬥力最強，會負責喺個蟻群受外敵攻擊嗰陣迎戰，保護蟻王蟻后同工白蟻。呢種社會結構明顯有異於蜜蜂同蟻等嘅膜翅目－例如蜜蜂同蟻都有真社會性，但冇蜂王蟻王呢樣嘢，噉係因為膜翅目同白蟻兩者係各自分別噉進化出真社會性嘅。

响人類史上，白蟻一直都係廣受人類厭惡嘅害蟲：白蟻係食碎屑動物，最鍾意蛀食死咗嘅植物－例如係俾人攞咗嚟做建築材料嘅木頭呀噉；因為噉嘅緣故，白蟻侵擾往往會對木造建築物造成破壞，因而搞到住喺入面嘅人好頭痛；唔少昆蟲學家都致力研究白蟻，除咗滿足佢哋對白蟻嘅好奇之外，呢啲研究仲有助人類思考點樣有效驅除同殺白蟻。

## 社會制度

白蟻社會制度極為嚴謹，同蟻相似，普遍分為蟻王蟻后、兵蟻、工蟻三種。可分為兩大類，生殖型同非生殖型。雖然數量眾多，但佢哋各個分工，喺狹小嘅巢都可以維持秩序。

## 棲息環境
白蟻對水份要求好高，身體佔90%係水份，保持唔到就會死，而且係咁搵水源或濕潤嘅泥土或木材。俾白蟻入侵嘅多數係漏過水或濕氣重。白蟻好怕光，俾日光照射會死，所以當需要越過露天位置時，一定先築泥路。

### 白蟻泥路
好多人會以為泥路係木碎，不過其實嗰啲係泥。白蟻起泥路嘅目的係因為白蟻好怕光，紫外線對白蟻係致命嘅。當白蟻經過嘅地方暴露於光線中時，就會用泥起隧道，喺泥路中活動。

呢啲泥路係白蟻獨有的，所以一旦發現莫名其妙嘅泥（似木糠），就要撩開睇睇。如果有白蟻喺入面，就要揾滅蟲公司。用殺蟲劑、漂白水等會令佢哋擴散。

## 害處
白蟻嘅分泌物可以將木材變軟。木製物品常遭受白蟻侵蝕，令建築物易冧、鐵路枕木減低壽命，因此普遍被認係一大害蟲。主要危害係針對人類。

白蟻之所以蛀爛木材，唔係啲牙利，而係分泌物可以將木材變軟，變成好似浸喺水嘅餅乾噉樣。沾咗白蟻分泌嘅木材，乾咗之後會好似威化餅咁脆，可以輕易徒手搣開。白蟻可以破壞所有木材，而白蟻就係噉將木材變質成佢哋嘅食糧。 

白蟻亦可以破壞塑膠或其他嘅任何物質，只有堅石同金屬無法破壞。 

## 防治方法
一發現有白蟻就要揾滅蟲公司處理，因為唔殺死蟻后兼消滅白蟻巢係無法杜絕白蟻。
## 註釋

## 引述

## 參考
* University of Nebraska page on Termites
* A summary of termite control methods
* University of California advice on Drywood Termites
* Termite Pest Control Information - USA National Pesticide Information Center
* Catalogue of the termites of the World
* Pictures of termites
* Transitional Species in Insect Evolution
* Did the Termites Cause Laterites?
* Cretaceous Termites and Soil Phosphorus
* Beneficial Uses of Termites
* Texas A&M University Department of Entomology - Center for Urban & Structural Entomology
* The Soul of the White Ant - Eugène N. Marais
* Urban Entomology Program University of Toronto
* Harvard University fact sheet on Eastern Subterranean Termites
* Isoptera: termites (CSIRO Australia Entomology）。
* 'Termite guts can save the planet', says Nobel laureate
* USA Pest Management Association's fact sheet on termites
* Termite Control Information from a US chemical supply company
* VLC Pest Control Service Tw
* Bugsdied Pest Control HK
鐘樓駝俠

《**鐘樓駝俠**》（法文：）係法國大作家雨果喺1831年寫嘅一本小說，主角係巴黎聖母院入面一個駝背病患者。
巴別塔

**巴別塔**（ ），又有叫**通天塔**，係《舊約聖經 · 創世記》裡便提到嘅一座塔。巴別塔嘅古仔講到，人類打算起一座同天一樣高嘅塔，上帝覺得佢哋太囂張，就變亂晒佢哋嘅話、口音，起塔嘅眾人聽唔明對方噏乜，溝通唔到，座塔就起唔成。

依個故仔可以算係起源神話，攞嚟解釋點解人類會講咁多種唔同語言。而聖經可以話係人類史上最有影響力嘅書，好似巴別塔噉嘅聖經故事廣泛傳播到去世界各地，仲有唔少創作品由巴別塔嘅故事嗰度取材，用巴別塔嚟做語言多樣性嘅象徵。

## 原文粵譯

原版巴別塔個故仔出自《創世記》第十一章第一至九節，用現代粵文表達嘅話如下。

話說當時全世界嘅人冚唪呤都係講同一隻語言嘅，是但搵兩個人，佢哋講嘢都做到完全相通。世人喺示拿搵到一笪平地，並且喺嗰度定居。

有一日，佢哋有個諗頭，想要起一座宏偉無比嘅城市，城市要有一座塔，座塔嘅頂高到能夠掂得到個天，噉就傳揚到佢哋嘅威名。傾掂之後佢哋就郁手，攞住泥土整磚頭同砂漿，啲磚頭燒到紅晒，一路開始起塔。

主（上帝）一路望住人類起塔，就講：「睇吓，世人要起城同塔，成為同一樣嘅人民，講同一樣嘅語言，咁劃一就乜嘢都做得到喇話？我哋落去，將佢哋嘅語言搞亂，等佢哋嘅語言彼此唔再互通。」

就係噉，主令佢哋（世人）分散咗去世界唔同嘅角落，佢哋就唯有停工，唔再起乜嘢通天塔。噉係因為主變亂咗天下人嘅語言。

## 個名點嚟
聖經查實從來未提過**巴別塔**噉嘅字眼，而係用
:希伯來文：
噉嘅詞句指巴別塔。依組字詞係指

:
依組詞要譯做粵語，可以大致解作**嗰座城市同埋嗰座塔**噉嘅意思。至於 **בבל / Babel / 巴別** 依啲詞係點來嘅，二十一世紀初嘅學界仲未有咩共識可言。一個較多人接納嘅講法係，隻詞源自希伯來文 **בָּלַל / bālal**—近似 —即係希伯來文**撈埋一齊、搞亂**噉解，來自故事中上帝將人類嘅語言變亂嗰一段。

## 信仰教誨

巴別塔嘅故事同好多《聖經》故事一樣，成日畀猶太教徒同基督徒攞來教道理。

對於上帝點解要搞亂人類嘅語言，一種最常見嘅詮釋係話上帝覺得人類想起通天塔係過度自大，所以就搞亂佢哋嘅語言，作為懲罰；拉比同神父等教信仰嘅人，不時會用依個故事教信徒喺上帝嘅無窮力量面前要謙卑，自大只會招來懲罰。依點亦被指係響應咗《創世記》入便成日講到，上帝同人類之間起衝突嘅主題—好似係亞當同夏娃嘅故仔，係講人類想得到智慧，最後搞到俾上帝逐出伊甸園。

亦有學者同信徒持有較正面嘅見解，覺得上帝唔係喺度懲罰人類。例如有種觀點就噉諗：巴別塔件事發生喺大洪水之後；世人經歷過大洪水，變到過度保守，喪失晒探索意慾；佢哋仲想創造一個完全一元嘅世界，所有人都要講同一隻語言、用同一套方法思考，然後佢哋仲想建造通天塔，想全世界嘅人都見到，進一步令世界變得更單一；有見及此，上帝就郁手將世人變成係會講多種語言，世人就焗住要分別去唔同地方探索，用唔同方法思考；根據依種睇法，上帝嘅舉動並非懲罰，而係對世人嘅循循善誘。

## 神話分析

由神話學嘅角度睇，巴別塔屬於起源神話依種類型。起源神話意思即係話某個群體嘅人用個故事來解釋某個習俗、地理特徵或者現象嘅起源。巴別塔嘅故事流傳於古時嘅猶太人群體，佢哋用巴別塔來解釋點解世界會有咁多唔同語言：根據古人嘅睇法，上帝認為人類為咗避免第二次洪水而起塔係褻瀆，所以就令到多種語言出現，世人彼此唔再明白對方講乜；引起**語言混亂**。

亦要留意嘅係，巴別塔嘅故事被指同創世紀某啲地方有矛盾之處：根據經文，巴別塔件事發生之前，全人類本來都只係講同一種語言；不過前一章《創世記》10:5，又講到先列嘅幾個唔同後代「各按照自己嘅方言」分散開去，兩者被指係起咗矛盾。有關依個問題，奧古斯丁嘅意見認為個故事雖然冇明講，但係查實係返去交代，人類點樣由一種共通嘅語言，分裂成多種方言。而二十一世紀初嘅學界一般認為，《創世記》依兩章出自唔同來源－現代學界共識係，好似《創世記》等嘅妥拉眾書來自唔同嘅來源，承集咗古猶太先列經過多個世紀寫低嘅文獻。

## 語言學

語言學不溜都有研究語言起源嘅概念：早喺廿世紀中，語言學家已經留意到包括眾日耳曼語言（英語同德語等）、眾羅曼語言（法語、西班牙語同葡萄牙語等）、希臘語同埋印地話（覆蓋印度北半橛多地）... 等嘅好多隻語言，都有某啲奇怪嘅相似性，於是就萌生咗印歐語系嘅概念，主張呢拃語言查實曾經係同一隻語言，但後嚟因為講呢隻語言嘅人類四圍遷徙，變咗做兩個唔同嘅群體，兩者嘅語言就慢慢演變咗做兩隻差異大到唔能夠互通嘅語言；簡化講，打後嘅語言學研究睇返呢啲語言嘅歷史，發現呢啲語言的確有「曾經係一樣咁滯嘅，但後嚟變到愈嚟愈唔同」嘅情況，最後確立咗印歐語言嘅諗頭。除咗印歐語言，漢藏語系（粵語同閩南話等漢語所屬嘅語系）、南島語系（例子有馬拉話）同亞非語系（例子有希伯來語）... 等都係相當出名嘅語系。

因此，「呢幾隻語言曾經係同一隻語言」噉嘅諗法，喺廿一世紀初嘅語言學上係廣受接納嘅。之但係語言學家一般都認為巴別塔嘅故事純屬神話，唔係史實，理由包括—
*《舊約聖經》似乎自相矛盾：巴別塔個故仔開頭嗰陣話，全世界嘅人都係講同一隻語言嘅；但係打前嘅部份—《創世記》第 10 章第 5 節—就話喺大洪水過後嘅世界，挪亞嘅後代四圍去建立唔同嘅國家，呢啲國家各有自己嘅語言； 
*語言演變係逐漸嘅：例如粵語噉，2010 年嘅粵語同 1910 年嘅粵語有啲差異，但依然夠相似，能夠高度互通，2010 年嘅粵語同 1810 年嘅粵語亦都有啲差異，但依然相對細；不過如果攞 1010 年嘅粵語先祖同 2010 年嘅粵語，兩者望落會似唔同嘅語言。現代語言學一般唔接受「一隻語言受到神秘力量影響，一瞬間變咗幾隻唔同語言」噉嘅主張。
*巴別塔嘅故仔相當含糊，例如根本冇講清楚件事喺幾耐之前發生。可以睇睇可否證度嘅概念。
等等。

## 睇埋
*歷史語言學
*比較語言學
*語言類型學
*世界語




## 詞彙
以下係篇文用咗嘅詞彙嘅粵英對照，啲拼音用嘅係粵拼：

***巴別塔** /  / Tower of Babel
*印歐語言 /  / Indo-European languages
*漢藏語言 /  / Sino-Tibetan languages
*南島語言 /  / Austronesian languages
*亞非語言 /  / Afroasiatic languages

## 註解

## 引述

## 拎

* 巴別塔，不列顛百科全書講巴別塔呢個故事。
* 視像遊戲 / 示拿嘅詠唱，電視橋段網呢頁講《示拿嘅詠唱》，古仔取材自《巴別塔》嘅解謎遊戲。
前870年代

**前870年代**係指前879年去到前870年之間嗰十年嘅年代。

## 逝世
*前878年：齊哀公（齊國第5任國君）
*前873年：暗利（北以色列王國第七任君主）
*前870年：亞撒（南猶大王國第三任君主）

## 大件事
巴黎聖母院 (搞清楚)

**巴黎聖母院**（**Notre-Dame de Paris**）可以係：

* 巴黎聖母院；
* 《巴黎聖母院》（又譯《鐘樓駝俠》），雨果嘅小說。
東山 (香港)

**東山**（**Tung Shan**）係香港嘅山，海拔高544米，喺西貢區，附近範圍劃咗入馬鞍山郊野公園。
大金鐘

**大金鐘**（**Pyramid Hill**）係香港嘅山，海拔高536米，喺沙田區、西貢區，附近範圍劃咗入馬鞍山郊野公園。
芙蓉別

**芙蓉別**（**Fu Yung Pit**）係香港嘅山，海拔高514米，喺西貢區，附近範圍劃咗入馬鞍山郊野公園。
九逕山

**九逕山**（**Kau Keng Shan**）係香港嘅山，海拔高507米，喺屯門區，附近範圍劃咗入大欖郊野公園。
熱帶低氣壓

**熱帶低氣壓**（T.D.）係種熱帶氣旋，風速只達41-62公里/小時，即強風級嘅級別，對落一級係低壓區或熱帶擾動，對上一級係熱帶風暴。佢有組織雲團同雷暴雨帶，佢表面循環系統幾明顯。一個熱帶低氣壓通常無風眼同缺乏強烈氣旋所呈現嘅緊密組織同形態。

## 特徵
熱帶低氣壓通常呈現明顯季風低壓性質（即風力外強內弱）但唔限於熱帶低氣壓，例如：強烈熱帶風暴娜基莉 (2014年)

## 影響
唔能夠對大廈造成破壞，但對一啲無好好固定嘅嘢就有機會造成破壞，如招牌、大樹等。

## 警告訊號
喺香港同澳門，熱帶低氣壓只能夠令港澳兩地發出一號戒備信號同三號強風信號。

## 出面網頁
*香港天文台-主頁
東洋山

**東洋山**（**Tung Yeung Shan**）係香港嘅山，海拔高533米，喺沙田區、西貢區，附近範圍劃咗入馬鞍山郊野公園。
薄刀屻

**薄刀屻**（**Po To Yan**）係香港嘅山，海拔高529米，喺大嶼山，附近範圍劃咗入南大嶼郊野公園。
南方大廈

**南方大廈**（），簡稱**南大**（），係中國廣東省廣州市一間老字號大廈，喺荔灣區沿江西路嘅北邊、西堤二馬路嘅南邊、靖遠路嘅東邊、人民南路嘅西邊。呢間大廈以前攞過華南地區最大嘅綜合性百貨商舖，佢重係中國內地12間大型百貨商舖入面嘅其中一間商舖。之前佢攞過為廣東省同全國商業先進企業，重俾人話咗係全國最佳商店。喺嗰年，就成日有句「唔入南方大廈，未算到廣州」嘅講法。呢間大廈有50米高（入面有12層樓）。佢既係成個廣州入面，第一棟鋼筋混凝土結構嘅大廈，又喺1922年—1937年之間攞過「廣州第一高樓」嘅稱號。

## 逳手同落成時間
呢間大廈喺1918年開始逳手，1922年起好。

## 史

### 起大廈之前
喺1914年，有2位澳洲華僑——分別係蔡興同蔡昌喺惠愛街（而家係中山五路）同雙門底（而家係北京路）嘅十字街口度起咗間「城內大新公司」（而家係新大新百貨）。佢哋兩位喺城內大新公司起好咗之後嘅第4年（1918年），又喺西堤度搞咗間「城外大新公司」出嚟，佢哋喺起緊大廈嗰陣咗分得出邊間係「城外大新」同「城內大新」，佢就將西堤度嗰間大新公司改咗叫「南方大廈」。嗰時佢哋改「大新」呢兩個字唔單止係有「大展新猷」噉解，而且係從「The Sun」嘅英文名用粵語音譯出嚟嘅諧音。嗰時嘅大樓設計喺中國內地好少見，甚至而家幾乎搵唔到咁滯。
### 大廈起好之後，開業無耐。
到咗1922年，間大樓就起好咗重開埋業。嗰時棟大樓係華南地區最靚、最大嘅百貨商店。喺大廈開業無耐，重吸引咗好多人去睇、買嘢、同埋旅遊都有。間大廈開咗業之後，佢嘅營業額重領先咗其他同行嘅公司添。
### 遇到大難
由於1937年7月7號爆咗單抗日戰爭。到咗1938年10月20號，由於日本仔霸咗廣州，而城外大新公司就俾日本仔炸到火燭重連續燒咗四日三夜咁耐，搞到入面啲貨都燒到得返炭咁滯。重有嘅係，城內大新入面啲貨喺廣州淪陷之前都搬嗮去西堤嘅城外大新度保存嘅嘢都唔好彩，冚唪唥都燒爛嗮，得返好少貨響度，搞到廣州大新公司蝕嗮本都有。
### 中華人民共和國成立之後
到咗1954年，間大廈重新裝修咗次之後開返，不過佢改咗嗌「西堤百貨商店」，喺1960年就整大咗一次商店。文化大革命初期，由於受到改名風波嘅影響，間大廈改咗嗌「人民百貨商店」嘅名，到咗1970年又整大咗一次商店。喺1973年，間大廈改返之前用過嘅名，啫係而家嗌「南方大廈」。
### 改革開放之後
1982年，呢間大廈嘅日平均營業額去到470,000幾蚊人民幣，而年銷售額喺全國12間大型百貨商店入面排第3（前面嗰兩個係北京市百貨大樓同上海市第一百貨商店）。

1986年，間大廈喺西濠二馬路整咗間24小時便利店，而呢間嘢重係開創咗嗰時中國大陸嘅24小時便利店先河。
### 逐漸衰落
喺1990——1995年之間，嗰時嘅南方大廈都搞得幾旺下，甚至喺中國十大零售企業入面，排咗前三位都有。而喺年銷售額方面，間大廈去到13幾億蚊多啲。甚至喺1993年，間大廈俾中華人民共和國國內貿易部定咗係中華老字號。不過喺天河區開咗間天河城等一系列嘅現代化購物中心之後，重有舊城區成日遇到大塞車同冇車位嘅問題，南方大廈嘅營業額喺1996年開始一落千丈，甚至重搞蝕本生意都有。雖然話市政府批准咗嚟搞資產重組，但係都冇用。

1997年1月，南大同香港粵海集團屬下嘅粵海投資有限公司一齊合作，搞咗間南方大廈有限公司出嚟，索然話丼咗56%嘅投資總額落去嚟搞返啲生意，但係合咗資之後無耐，有搞出後蝕本生意，甚至重冇錢賺咁滯。而粵海集團咁啱撞正亞洲金融風暴，就再都唔理南方大廈份喇，佢合作到2001年都玩掂。

到咗1999年7月，呢間嘢俾市政府公佈咗係第5批廣州市文物保護單位。喺2000年重俾廣州市政府搞埋第1批廣州老字號份入去。
### 最後一日嘅瘋狂
2001年底，由於廣州市搞咗國有商業企業改革，南大集團就話唔撈喇，而係加入咗廣百集團嚟搞返啲生意。就喺2004年9月5號，南方大廈咁啱搞到最後一日，之後就執咗笠。喺執笠之前嗰日，佢嘅營業額就超過咗300萬，而入場人次甚至超過15萬
。

### 而家
到咗2005年1月，南方大廈變咗國際電子數碼城，佢主要嚟搞電子、數碼、手機嘅零件、配件批發等呢啲業務。

## 分店
而家嘅南方大廈附屬有以下呢啲企業響度：

* 天河南方大廈廣客隆貿易有限公司
*:喺天河區黃埔大道西68號嘅冼村商業街入面。喺1993年8月8號開檔，佢係中國大陸第一間大型貨倉式商場。1996年，由於天河城開咗張，間嘢搬咗佢南海黃岐，而家呢度係廣客隆家居城。
* 天貿南方大廈百貨有限公司
*:喺天河區天河路嘅天河城入面。佢係廣東天貿百貨有限公司（而家係天河城集團）同廣州南方大廈有限公司一齊合作，喺1996年1月起好，1996年2月9號喺天河城二、三樓試業，8月18日正式開業。到咗2002年底，由於債務同其他問題，南方大廈將佢38%控股轉咗畀廣東粵港控股，重改咗名嗌「廣東天貿南大百貨有限公司」。2004年5月1日重改咗名嗌「天河城百貨」。
* 南豐商場：
*:喺海珠區江南大道中154號，喺1985年成立，佢係海珠區第一間大型百貨商店。佢係南方大廈有限公司屬下嘅全資企業。到咗2002年8月23號，南豐商場執咗笠，之後由廣百集團接手，變為廣百百貨江南分店，重喺2008年執埋笠。而家嗰度係麗日廣場。
* 荔灣百貨有限公司：
*:喺德星路9號嘅荔灣廣場裙樓嘅2樓同3樓嗰頭，2002年執咗笠。
* 西城廣客隆：
*:喺環市西路89號嗰邊，2002年執咗笠。
* 棠溪廣客隆：
*:喺三元里大道228號，2003年執咗笠。間大廈執咗笠之後俾廣百集團轉成廣百電器棠溪店。
* 西環廣客隆：
*:喺增槎路22號。間大廈喺2003年執咗笠之後重變咗間空屋，而家係一間私立民營醫院。
* 成豐百貨有限公司：
*:喺機場路1800號嘅成豐大廈入面，2002年執咗笠。
* 黃岐廣客隆：
*:喺佛山市南海區廣佛一路238號。1996年從天河搬到呢度，2003年2月因轉咗股份而執笠。而家係間家私城。
* 南方大廈（南海平洲）海天百貨公司：
*:1999年執咗笠
* 盈豐商場：
*:間商場喺2001年開咗幕之後兩個月就執咗笠

## 連出去
* 南方大厦
* 南方大厦国际电子数码城
* 南方大厦30年兴衰 - 《羊城晚报》2008年7月31日

## 註

類:荔灣區
KB

**KB**或**kb**或**Kb**或**kB**可以係：

* 千字節：記憶體、磁碟同硬碟容量單位，符號係kB。
* 千位元：資訊傳輸單位，符號係kb。
* 鍵盤：英文Keyboard嘅縮寫，電腦嘅工具。
* 國民銀行：南韓嘅銀行，簡稱KB。
* 李健宏：香港藝人，綽號Kevin Boy。
* 鹽基解離定數：符號係Kb。
* 波兹曼系數：符號係kB。
* K&B：美國嘅藥廠公司。
* 不丹皇家航空：IATA代碼係KB。
* 知識庫：用嚟做知識管理嘅數據庫。
MB

**MB**或**mb**或**Mb**或**mB**可以係：

* 主板：Motherboard或Mainboard嘅縮寫
* 百萬字節：符號係MB，記憶體、磁碟同硬碟容量單位。
* 百萬位元：符號係Mb，資訊傳輸單位。
* MB (雜誌)：芬蘭嘅電腦雜誌
* 緬尼吐巴，加拿大一省，新式（郵政）簡寫 MB
* 南韓政治界名人李明博
* mb：體波震級嘅符號。
* 馬提尼克嘅FIPS PUB 10-4國名代碼
* 穆斯林兄弟（Muslim Brothers）嘅縮寫
EB

**EB**或**eb**或**Eb**或**eB**可以係：

* 235喺十六進制嘅寫法
* 艾字節：符號**EB**，電腦磁盤嘥士單位。
* 溴化乙錠嘅另一種化學式寫法。
* 人類疱疹四型病毒：簡稱EB病毒，病毒一種。
* 電子商務嘅英文縮寫
* EB Games：美國嘅遊戲公司
* E. B. 懷特：美國作家
* Elbrewery：波蘭嘅啤酒廠
* EA/EB型柴油火車
* E♭：E調嘅一種降音。
* 歐洲蠻族嘅英文（）簡稱（EB）
* 地球冒險嘅英文（）簡稱（EB）
* E-B對應
ZB

**ZB**或**zb**或**Zb**或**zB**可以係：

* 澤字節：符號**ZB**，資訊計量單位。
* 澤比字節：符號**Zb**，資訊計量單位。
* 君主航空嘅IATA代碼
* 瑞士鐵道嘅兩字母簡稱
* NHK松山放送局嘅第二識別代碼
* zum Beispiel 或者 z. B.，德文嘅「例如」
YB

**YB**或**yb**或**Yb**或**yB**可以係：

* 堯字節：符號YB，電腦嘅磁盤嘥士計算單位。
* 堯比字節：符號Yb，電腦嘅磁盤嘥士計算單位。
* 鐿嘅化學元素符號
* YB (樂隊)：南韓樂隊，1996年出道。
* 山葉YB：日本山葉發動機出嘅一種摩托。
余均益

**余均益**係香港出名廣東辣椒醬牌子，1950年由余兆基創辦。

余兆基後生嗰陣喺順德甘竹灘學到整辣椒醬嘅方法，1922年嚟到香港後，就喺西營盤孭住擔挑賣自製辣椒醬。到1950年，佢開第一間舖頭，老友送咗副對聯畀佢：「**均**勻調味成佳品，**益**食何須用美腴」，所以就將舖頭叫做「余均益」，到1969年成立有限公司。

余均益辣椒醬強調自己原味新鮮，酸、香、辣平衡，因為佢哋用全人手去整，而且唔落防腐劑。皆因產量少，所以只係喺余均益門市同幾十間雜貨舖有得賣，惠康都有得賣。

## 參考
*專做辣椒醬　超市冇得賣
五仁

**五仁**係用5種果仁整嘅唐餅餡。可以用來整五仁月餅、五仁酥等等。

據香港元朗大同老餅家嘅謝禎原師傅介紹，五仁係用合桃仁、欖仁、瓜子、芝麻同杏仁整嘅。將果仁炒熟後加糖 ngaan4 碎整出來。

## 參考
颶風布雷特

**颶風布雷特**（英文：**Hurricane Bret**），喺1999年大西洋颶風季期間發展形成嘅第一場四級颶風，亦都喺繼1989年颶風傑里以嚟第一個以颶風強度登陸德克薩斯州嘅熱帶氣旋。
荳蓉酥

**荳蓉酥**係種唐餅，用綠荳蓉做餡，通常都會有鹹蛋黃入面，所以又叫**蛋黃荳蓉酥**。

荳蓉酥亦係嫁女餅常見款式，外表整到黃色，所以又叫**黃綾荳蓉酥**。
五仁酥

**五仁酥**係種唐餅，用五仁（花生仁、芝麻仁、合桃仁、杏仁、瓜子仁）做餡。

五仁酥亦係嫁女餅常見款式，外表整到白色，所以又叫**白綾五仁酥**。
鷄蛋糕

**雞蛋糕**係種唐餅，同西洋嘅蛋糕幾似，主要用到麵粉、砂糖同雞蛋溝埋蒸熟。

雞蛋糕亦係嫁女餅常見款式，通常都會有蓮蓉入面，所以又叫**蓮蓉雞蛋糕**。
紙鶴

**紙鶴**，日文稱為**折鶴**，摺紙作品一類，以正方形紙摺成，個樣好似鶴。雖則任何紙都可以摺，然而唔少都用手工紙摺，貪佢已裁成正方，有時亦印有唔同花款。

日本摺一千隻同來祈求，咁就叫千羽鶴。
糖塔

**糖塔**係潮州嘢食，用食糖整成風水塔型，放上神檯供奉，供奉完就可以用嚟煮糖水分畀成家人食。
欲骨查

《**欲骨查**》（英文：**Bones**，又譯做**識骨尋踪**、**尋骨線索**），係美國福士廣播公司（FOX）響2005年推出嘅罪案題材電視劇。
鹼水糭

**鹼水糭**（），亦寫做「梘水粽」，係種糭，用禾稈草或者果樹柴燒成灰整成帶鹼性嘅灰水，然後溝埋糯米，中間可以唔包餡或者包甜餡（譬如紅荳），用竹葉包成糭形，再放落水度煮熟。

## 睇埋
*灰水糭

## 攷
灰水糭

**灰水糭**係鹼水糭嘅一種，用灰水代替鹼水。個樣同鹼水糭冇分別，係啲香港圍村嘅傳統，亦都係香港非物質文化遺產之一。

## 灰水
用荔枝柴燒成嘅灰，將水翁樹葉開出嚟嘅水，逐少倒入灰之中，濾出嚟嘅液體，再倒入灰之中，重複三四次，出嚟嘅液體就係灰水。

## 攷

## 出面網頁
*
鹹肉糭

**鹹肉糭**，係一種糭，用糯米包住用食鹽同五香粉醃鹹嘅豬肉，同埋綠豆、蝦米、乾瑤柱同鹹蛋黃嘅餡，用竹葉包成糭形，再放落水度煮熟。
五井泡

**五井泡**係中華人民共和國吉林一個湖，面積4.5平方公里，平均水深約為1.1米。

## 參考資料
什剎海

**什剎海**（什字讀「十」，；；普通話讀音：shíchàhǎi）係中國北京一湖，喺西城區（舊北京內城西北角），東、西、北三邊靠前後海沿一帶；南靠北海公園。

個湖面積323公頃，有前海、後海同西海之分。佢雖然個名有「海」字，但實際係個湖，個「什」字出自湖岸邊嗰十座寺廟。周邊都係舊北京啲四合院建築。家下佢亦係北京其一熱門旅遊景點。

## 附近嘅交通
;地鐵
：什剎海站
;電車
鼓樓站、地安門外站、什剎海酒吧站、北海北門站
;巴士
鼓樓站、地安門外站、什剎海酒吧站、北海北門站、躊鐘廠站、德內甘水橋站

## 註

類:中國嘅湖
類:北京旅遊景點
類:西城區
芒崖湖

**芒崖湖**係中國青海茫崖一個鹽湖，湖面海拔約2,866米，總面積約128平方公里。湖區由沼澤、鹽灘同兩個時令湖組成。附近有茫崖翡翠湖同惡魔之眼艾肯泉等等景點，加上315國道同格庫鐵路經過湖區，交通便利，吸引唔少自駕遊愛好者去玩。
塔影樓

**塔影樓**（）係中國廣東省廣州市嘅其中一間西式嘅墨綠色矮洋樓仔。呢間嘢係孫中山嘅好友——陳少白喺1919年嘅西堤聯興碼頭（而家係西堤碼頭）隔籬起咗間聯興碼頭辦事處兼住宅嘅建築。而呢間嘢喺荔灣區沿江西路嘅人民橋附近，隔籬冇幾遠就係沙基慘案紀念碑、粵海關舊址同埋西堤碼頭嘅景區同建築。由於佢喺晚黑嗰陣，大樓嘅燈光倒映到珠江入面好似個燈塔噉，所以就叫「塔影樓」，但係喺好多年嚟都俾人話成係「鬼樓」。

## 結構
呢間樓係4層樓嘅西式洋房、最頂樓係中式四簷滴水，喺晚黑嗰陣同珠江一齊，好似個燈塔噉。佢同歐洲嘅傳統海關大樓啱好對住嗮。

## 由來

陳少白喺細個嗰陣跟住佢伯爺陳夢南，陳夢南翻譯咗一大堆歐洲嗰邊嚟啲書，陳少白就開始努力去學。結果佢喺1888年就嚟到廣州嘅沙基（而家係六二三路）嘅美國長老會新開嘅格致書院度學嘢。佢喺學校叻到龍咁威，因為陳少白識文學、唱歌、吟詩作對同畫畫，喺學校入面成日俾人話「猛人一等」。喺第年（1889年），佢就加入咗基督教。到咗1890年1月重識埋孫中山，結果佢同孫中山有講有笑，甚至為咗追佢而兩次退學。第一次喺識咗孫中山嗰陣就唔理阿爸阿媽點反對佢都好，都係離開咗格致書院，入咗去孫中山讀緊嘅香港麗雅英文醫學書院度學嘢。喺嗰時，孫中山、陳少白、楊鶴齡同尤列呢4位，佢因為唔鍾意清朝嘅腐敗制度，重讚咗洪秀全嘅反抗精神而話成反清嘅「四大地寇」。而第二次喺孫中山畢業後（1893年春天），佢就去咗廣州西關地區嘅冼基嗰邊開咗間東西藥局，嗰時陳少白重未畢業，又唔理阿爸阿媽點亂嗑佢π³都好，佢重係轉咗校，去到廣州入面幫孫中山去睇下間藥舖。而1894年，孫中山就加入咗職業革命家嗰度，甚至連陳少白都跟埋佢入到孫中山嘅革命嗰邊。喺1895年，孫中山同陳少白等人一齊起咗間香港興中會嚟搞廣州起義。不過嗰時嘅廣州起義衰咗，陳少白就出咗去，去到出面繼續搞革命宣傳，重厝埋啲錢嚟搞惠州起義都有。就喺1908年，佢重幫埋廣州西關嘅振天聲劇團去到南洋嗰頭演愛國劇碼。

辛亥革命之後，陳少白就先後辭咗官職兩次去搞實業同家鄉嘅建設。第一次喺1911年11月做緊廣東軍政府外交司司長之後無耐，第二次喺1912年2月嘅南京臨時政府成立咗之後，孫中山為咗統一大局而離咗任嗰陣，陳少白都即刻走埋佬。佢就建議等華人嚟搞間粵航公司嚟辦穗港航線。之後重做咗粵航公司嘅總司理。喺1918年底嘅第一次世界大戰結束咗之後，英國就想恢復返航運業，佢就喺香港高價收購咗啲舊嘅輪船，而陳少白就趁呢個機會喺1919年將間公司啲船冚唪唥賣嗮畀英國而將粵航公司都賣埋出去，甚至重將聯興碼頭買埋落嚟，結果佢喺碼頭隔籬嗰邊起咗棟4層樓半高嘅碼頭事務所出嚟。

## 意義
呢間樓嘅作用唔係凈得經濟嗰邊有幫助。喺19世紀因為清朝嘅腐敗制度，導致中國海關俾國外勢力滲透或控咗佢，一直到1921年嘅孫中山總統向中華民國軍政府命令收返海關管理權嗰時，英屬香港當局竟然派兵去到粵海關嚟嚇走啲人，重有啲外國使團都係度猛咁話唔畀干涉海關嘅行政。但係嗰時廣州市政府應承咗話起塔影樓嘅。

## 而家
雖然話呢間嘢喺2002年9月份入咗去廣州市登記文物保護單位，但喺2004年10月份重新裝修之後變咗間西餐廳，卒之就俾人猛咁鬧。2015年8月，被定爲市文物保護單位。

## 同佢有關嘅對聯
*<small>第一句對聯：</small>*

盡籌翊贊興中會；
豹遁居貞塔影樓。


*<small>第二句對聯：</small>*

八千里丹旐歸來，
那堪燕市羊城，
兩地高樓遺塔影；
廿餘年絳帷睽隔，
最忙松亭竹榭，
一杯濁酒醉詩魂。


## 註

## 攷
* 塔影楼 脚印网
* 塔影楼 网聚历史
* 民国元老陈少白与塔影楼
* 《岭南故居》之——塔影楼
* 陈少白 國文網

類:廣州建築

類:荔灣區
棘背角箱魨

**棘背角箱魨**（學名：***Lactoria diaphana***），係箱魨科魚類嘅一種，係亞熱帶海水魚。
駝背三棱箱魨

**駝背三棱箱魨**（學名：***Tetrosomus gibbosus***），係箱魨科魚類嘅一種。分布於印度洋同太平洋、西南達南非和德斑、西達紅海西北端、波斯灣同印度、東到印度尼西亞、菲律賓、喺西太平洋北達南海、台灣同埋日本嘅南部等海域。
協和廣場

**協和廣場**可以係：
*協和廣場 (巴黎)，法國巴黎一個廣場
*協和廣場 (荃灣)，香港荃灣一個商場
*協和廣場 (畫)，由德加畫嘅畫
漢莎城市

**漢莎城市**（；複數**Hansestädte**）有兩種含義。一方面，「漢莎城市」泛指歷史上所有加入過漢莎同盟嘅商業城市，或者連接伊啲商業城市嘅城鎮。由於漢莎同盟係一個相對鬆散嘅同盟，好難斷定焉個城鎮喺焉個時期有無加入過漢莎同盟，因此歷史上嘅漢莎城市嘅準確數量已經難以稽考。另一方面，「漢莎城市」可以係一座城市嘅頭銜。目前，城市全稱裡面重保留著「漢莎城市」嘅城市包括漢堡、不來梅同羅斯托克等等。至於漢莎同盟嘅首府呂碧克，雖然喺1937年被納粹德國當局通過《大漢堡及周邊區劃調整法》褫奪徂「自由漢莎城市」伊個頭銜（可能係因為希特勒想報呂碧克喺1932年唔俾佢喺呂碧克拉票嘅決定），但係今日市政府嘅網站依然用緊「呂碧克漢莎城市」伊個頭銜。

## 參考



類:德國史
金沙洲碼頭

**金沙洲碼頭**（；）係廣州一個客運碼頭，喺白雲區金沙洲嘅彩濱中路嘅環洲二路口交界附近嘅北邊冇幾遠嗰度。呢度有過江渡輪可以去到芳村、黃沙同南方大廈嗰邊。呢個碼頭係將來珠江西航道入面，水上巴士航綫嘅營運調度指揮中心。

## 史
而家睇到嘅金沙洲碼頭係2013年9月份通航嘅第四代碼頭嗰個。其實金沙洲碼頭嘅歷史都有好耐嘅時間喇：
### 第一代碼頭
傳說喺形成金沙洲之前，呢度好多個地區都係個海嚟嘅，嗰時嘅橫沙村、沙貝村就喺而家地鐵6號綫橫沙站冇幾遠嗰度有個山仔，而兩條村嘅碼頭就喺山嘅隔籬，所以呢個山仔就俾人話咗係「碼頭崗」。按返金沙洲形成嘅歷史嚟推測，第一代碼頭喺宋朝嗰陣出現咗。由於隨住社會嘅進步同地貌嘅變化，而碼頭崗周邊就變嗮陸地，重去到而家嘅白沙河邊都有。就係噉，「碼頭崗」就俾人改成「馬頭崗」嘅名重一直用到而家喇。

### 第二代碼頭
後嚟金沙洲嘅白沙河邊重出咗橫沙碼頭同沙貝碼頭，嗰時嘅居民就話佢係第二代碼頭喇。一講佢嘅歷史就巴閉囉，佢經過咗元明清三個朝代，喺中華人民共和國成立咗之後到20世紀50年代初，金沙洲邊嘅碼頭同以前係差唔多樣噉，後嚟廣州市輪渡公司喺沙貝碼頭度整咗個機動渡輪往返西村電廠碼頭嗰邊，結果金沙洲嘅大多數村民就成日喺嗰個碼頭去到廣州。就喺呢幾百年嚟，橫沙同沙貝碼頭就幫實嗮金沙洲嘅居民解決出行嘅問題。而呢個碼頭一直去到20世紀80年代先至取消咗。

### 第三代碼頭
喺20世紀90年代，由於金沙洲嘅第三代碼頭出現咗，加上橫沙村喺度開發房地產同起咗間城西花園響度。為咗吸引啲顧客嚟金沙洲度發展，而開發商就丼咗好多錢嚟發展水上交通，就喺之前橫沙西城紙廠附近同白沙河對面嘅工程度分別整咗個碼頭出嚟，嗰時佢係搞咗機動船嚟運啲乘客出入金沙洲嘅。不過喺2003年，由於金沙洲大橋起好咗重通埋車，呢兩個碼頭就取消咗喇。
### 第四代碼頭
由於金沙洲地區開發咗，重有好多房地產猛咁嚟金沙洲度發展，而家金沙洲地區從一個好山卡拉嘅村就變咗個新城，人口就越嚟越多。廣州市政府為咗解決居民出行難嘅問題，就決定重新起咗間金沙洲碼頭嚟開通水上巴士去到邊度都得。而呢個碼頭喺2013年9月份起好咗重通埋船。

## 航綫

## 附近嘅建築同景點
*彩濱中路
*環洲二路
*濱江公園
*金沙洲綠心公園
*金沙洲大橋

## 攷
* 四代码头横跨千年水路走出人文金沙 广州日报 2013-10-14 T2版
石圍塘碼頭

**石圍塘碼頭**（「塘」字有變調，）係廣州一個客運碼頭，喺荔灣區芳村嘅石圍塘火車站東邊冇幾遠嗰度。呢度有過江渡輪可以去到大坦沙同黃沙嗰邊。

## 史
呢個碼頭喺20世紀30——40年代嗰陣，係一個水運碼頭。嗰度成日運蔬菜、日用品同水果等嘅地區，結果噉就搞咗個水上交易市場。佢既係珠江三角洲水上人家嘅買賣、換嘢同補充資源嘅地區，又係搞生活用品同埋生產資料嘅重要集散地。

到咗20世紀50——60年代，由於佢附近冇幾遠就係石圍塘站，嗰時喺廣州往返佛山嘅乘客就喺南方大廈嗰度坐船嚟到呢度，跟住去火車站入面。嗰時重係芳村入面比較繁華嘅地區，喺熱辣辣嘅夏天嗰陣，重可以坐私人客船去到邊度都得。舊時廣州成日食嘅艇仔粥就喺呢度猛咁搞。

2014年11月4號，廣州水上巴士公司取消咗之前喺呢個碼頭停嘅S1線同S3線。之後新出咗一條路線往返石圍塘碼頭。究竟係點解，廣州市客輪公司就話雖然平時呢兩條路線都好多人坐，但係石圍塘站冇乜人上落，佢減少停站係為咗提高路線嘅營運效率。之前有市民話過石圍塘站冇乜人上落，唔使停都得。加上石圍塘附近有又急又窄嘅彎響度同埋好多貨輪行呢度，如估水巴猛咁喺呢度停，甚至會發生撞船事故都有。

## 航綫

## 附近嘅建築同景點
*石圍塘火車站

## 攷
* 广州的哪一寸历史角落---石围塘火车站旧址

## 註
黃沙碼頭

**黃沙碼頭**（）係廣州荔灣區一個客運碼頭，喺沙面島西南角。但係旅客只可以通過一條系桿拱橋經黃沙出入碼頭。

呢度有渡輪去金沙洲、芳村、南方大廈、廣州塔同南浦等地。另外，珠江夜遊啲船每晚最先喺呢度或芳村碼頭嗰邊出發。

碼頭西邊係黃沙水產市場，東邊係白天鵝賓館。

## 航綫

## 附近嘅建築同景區
*黃沙水產交易市場
*西城都薈
*白天鵝賓館
*黃沙地鐵站
*黃沙大道
*六二三路
*沙面

## 出面網頁
* 廣州市客輪公司網頁
柯震東

**柯震東**（；或；），原名**柯家凱**（），係臺灣臺北市人，喺臺灣澎湖縣度出世，佢鄉下喺中國浙江省寧波市象山縣。2011年，佢因為喺《那些年，我們一起追的女孩》嘅電影出咗鏡先至炒到㷫咗。

喺2014年8月18號，因為佢同香港藝人房祖名一齊喺北京吸毒，俾北京市公安局當場捉住重拘留咗14日。

## 註
房祖名

**房祖名**（；或；），原名**陳祖明**（），係香港男演員同歌手，響美國出世，祖籍安徽蕪湖。佢係成龍嘅唯一正式婚姻關係嘅仔，佢阿媽係臺灣影星林鳳嬌。因為成龍嘅老豆係姓房，所以就改返姓「房」。2009年，房祖名退出咗美國籍，正式加入咗中國香港籍。

2014年8月14號，房祖名同臺灣藝人柯震東喺北京吸毒，俾北京市公安局拉咗。由於房祖名包庇第個人去吸毒，佢都俾差佬捉咗去拘留14日，之後判咗六個月監。到2015年2月13號先至刑滿釋放。

## 音樂作品
### 音樂專輯

## 擔任大使
*2005年 香港腎臟基金會 – 愛心宣傳大使2005
*2005年 中國兒童少年基金，兒童弱視專項基金 – 光明大使2005
*2005年 商業電台親親領袖才華大使
*2005-2006年 JCI晉烽青年商會國民教育推廣大使
*2006年 籃球親善大使2006

## 參考資料
青年公園

**青年公園**可以係：

中華人民共和國：
* 沈陽青年公園
* 大連青年公園
* 廣州青年公園
* 濟南青年公園
* 鹽城青年公園

港澳臺地區：
* 臺北青年公園

國外：
* 檳城青年公園

## 同佢差唔多名嘅公園
* 青年湖公園
河沙站

**河沙站**（；）係廣州地鐵嘅車站，2013年12月28號開放，位置喺荔灣區大坦沙嘅育賢路地底，隔籬冇幾遠就係廣州市第一中學高中部。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台。雖然車站冇休息室，但廁所喺月台南邊。
#### 打掂

#### 打橫

### 站廳
河沙站凈係得一個站廳，不過由於隔籬係條規劃緊嘅道路工場關係，所以站廳整得好窄。凈係得兩條長嘅過街通道接埋一齊。而收費區喺地下一樓，有扶手電梯、專用𨋢同樓梯，去邊個樓層都得。車站入面凈係得一間便利舖同一個自助服務響度。

### 月台
呢個站有一個島式月台，喺廣州市第一中學東邊，規劃緊嘅主幹道隔籬。

### 商舖同自助服務
而家嘅河沙站入面得一間便利檔同1部自助服務設施響度畀乘客用。

### 出入口

呢個站有2個出入口，分別係A同B。

## 頭尾班車信息同配線圖

## 車站歷史
### 規劃
喺1997年嘅城市快速軌道交通線網規劃A方案入面話咗嗰時嘅3號綫（係而家嘅，唔冇同搞亂）就喺大坦沙入面整咗個站，而呢個站嘅位就喺而家差唔多呢個位度。

後嚟喺2003年嘅方案唔喺大坦沙嘅北邊入去，而係西邊嗰橛喺去到黃沙之後唔過河，之後跟住黃沙大道嘅西邊河灘嗰度行，之後就轉入大坦沙嚟跟住橋中南路行落去，去到沙頭頂之後再繼續過河入金沙洲。而且重整咗呢個站出嚟，而車站嘅位就同之前1997年嘅規劃一樣。
### 施工
到咗2006年底，呢個站正式開始逳手起。而工程一直到2009年2月2號先至搞掂。
### 開通
到咗2013年12月28號嘅開通咗之後，呢個站正式開放。

## 利用狀況
河沙站係繼坦尾站之後，第二個喺大坦沙入面開放嘅車站。呢個站附近都係啲城中村同珠島花園北邊嘅居民區，重有間廣州市第一中學同巴士總站站場響度，所以呢個站都幾多人下。喺開通之前，啲居民全靠巴士出行或去到坦尾站嗰邊轉地鐵嘅。不過喺通咗車之後，喺河沙站附近住啲居民就唔使去坦尾站度坐車。所以呢個站嘅客流方面都幾多下。一到咗客流高峰期，甚至搞客流控制都有。

另外，喺每年9月1號到第二年寒假之前，農曆元宵之後到7月初，有好多喺廣州市第一中學高中部讀書嘅學生仔都喺呢個站落車，跟住行去學校嗰邊上堂嘅。

## 接駁交通
大坦沙（市一中）總站：
:日班車：
::25、555、783
:夜班車：
::夜69、夜99

## 附近嘅建築同景區
*廣州市第一中學高中部

## 註

## 上一站•下一站




類:大坦沙
廣州青年公園

**廣州青年公園**（）係中國廣東省廣州市嘅其中一間公園，喺荔灣區南岸路同雙橋路、黃沙大道同中山八路嘅交界西北邊嘅珠江沙貝海邊嗰度。呢間公園喺1983年由廣東省同廣州市嘅領導、共青團員挾埋有3000個人嚟逳手起，到咗1989年先至起好重開放埋。之前間公園一直喺度收錢嘅，但係到咗1998年，公園正式開始免費開畀人入去玩。而公園嘅大字係由之前廣東省省委領導——劉田夫喺1988年寫出嚟嘅。佢起呢間公園嘅目的係用嚟起畀啲後生仔入去玩嘅。

## 敘述
呢間公園嘅佔地面積有3.5公頃，佢分開咗東區同西區。而設計方面，佢分開咗管理服務區、娛樂服務區、體育服務區同埋安靜休息區呢4個功能區。公園入面都有好濃厚嘅運動特色，佢嘅主體建築——青年活動中心就整咗乒乓波、羽毛球、籃球同足球等體育健身項目而俾市民同遊客歡迎咗佢。喺公園嘅西邊重可以望到喺之前羊城八景入面講嘅「雙橋煙雨」嗰個——珠江大橋。

類:廣州公園
類:荔灣區
香港討論區

**香港討論區**（，簡稱**香討**）係香港嘅網上論壇之一，喺2003年成立，由Networld Technology Limited營運，主要收入來自站內廣告。目前討論區所使用嘅系統係Discuz! 6。

香港討論區嘅口號係「一個香港只得一個香港討論區（The one and only forum of Hong Kong）」。廣告宣傳片用過口號「正正經經，嚟香討傾」同「香討，香港No.1」。

## 重要事件
### 2003年
*2月17號，香港討論區面世早期嘅論壇名稱係「香港一樓一論壇」，採用 phpBB 2.06 程式。而正式招收會員嘅日期就係2003年2月22日，此為161時期。

*7月31號加設「馬照跑、波照踢」區，回應香港政府允許賭波合法化。此為141時期。基喺Ferragamo2000同Red Pepper（紅辣椒）嘅努力同高瞻遠矚，「新貼圖區」同「吹吹水，聚聚佢區」反而變成咗主打皇牌版區，並隨後喺2004年1月1日設立「時尚玩意版」區，奠定咗成為一個全面綜合論壇嘅基礎。

*10月14號，網站分拆做 discuss.com.hk 同 sex141.com。當中搬至 www.discuss.com.hk 嘅論壇就係「香港討論區」，回應不同嘅市場需求。

### 2004年
*2月2號，正式確立永久網址為 www.discuss.com.hk，一直至而家。

*3月，搬去一個較為穩定嘅伺服器，亦同時改用 Discuz!3.0 繁體討論區商用版程式，以求獲得更大嘅技術支援。

### 2006年
*8月26號，一個22歲成年網友「想炸迪迪尼」。佢喺香港討論區聲稱同揚言要「自製炸彈炸『迪迪尼』（香港迪士尼）」，而請求其他網民提供自製炸彈教學。警察拘捕有關網民，事件喺2006年9月20號同2007年6月22號上報（案件編號：KTCC855/07）。

### 2007年
*12月起，同Uwants成為合作夥伴，而兩者都係由網匯科技有限公司（Networld Technology Limited）營運。喺香港討論區嘅版面底部，可見到 Uwants 相關版面嘅連結。

### 2008年
*1月27號，陳冠希鹹相案，波及香討。一名為（藝人床照發放者）嘅網民，喺「成人貼圖區」內，發佈咗女子裸照，「閃卡」。網民濫用自由，侵人私隱，導致政府喺同年10月初發表嘅「規管網絡色情資訊諮詢建議」，有收回香港網民過濫嘅自由意味。

*10月13日，狐狸精事件。有會員喺「婚後生活」版發表《大緊肚……但發現》嘅言論，文章指自己老公有外遇，並指狐狸精就係暗星潘美琪（Maggie Poon）。事後文章被版主刪除。

### 2011年
*5月，環球時報以《香港「網絡打手」猖獗成為輿論熱點》為題報導，「網絡打手」已「主攻」香港討論區。

### 2012年
*3月選特首前，香港討論區、Uwants合搞投票選特首系統，但造成一連串負面事件發生。嗰時，並非「每個（IP+瀏覽器）只能投一票」。因而部分梁派洗票者通過作弊嘅方法進行不公平嘅投票。22號，「反U汪獨裁者聯盟」發現該系統存在好多錯誤地方（BUG），結果造假。因而有黑箱作業利益之嫌而引發「唐反梁事件」。喺「唐反梁事件」中，部分唐派洗票者亦用咗不當手法還擊對手，造成官方停止第一次投票。

*3月23號中午，特首結果重設新版投票，而洗票 BUG 重喺度。由喺「唐反梁事件」發生，梁派洗票東窗事發，可能係重設投票系統嘅原因。不過，有人話洗票BUG重暗藏喺程序內。後來又有人發現重可以洗票，因此結果唔可信。有人評價佢哋話：「法網恢恢，疏而不漏，假嘅真不咗」，暗示真實選舉係唔可以洗票嘅。

*8月19號嘅星島日報報道指今年5月，合作夥伴Uwants內有洗黑錢同交易騙案，被警方發現後介入事件。

### 2017年
*12月1號，母公司Networld Technology Limited正式被名力集團收購。

## 網站環境
### 內容外來，會員提供
香港討論區只為網民提供聚集嘅空間，如同公園，並冇實際產物。佢唔似一啲政黨嘅論壇，有自己製造嘅政績，或者有一手嘅政治話題作探討；亦無生產商品，以供討論同評價。因此，除咗一啲行政帖子較為原創，例如改版維護、封人公告等等，大部份話題同回應，都係由會員提供。熱門例子有轉載新聞、潮流話題，奪取其他網站嘅資源（如：教學帖、相片分享、種子連結）等，再加以回應同頂帖，而家有好多留言都係簡短而親共，偏見迷信。

### 廣告收入，用家免費
以廣告收入作為利潤同行政開支下，香討能夠向會員提供免費嘅「討論平台」。單以註冊會員過百萬，流量幾十萬人，重視生產數量成為唔錯嘅宣傳平台之一，亦有唔少廣告商，例如系統教育、Dao Heng、2TheMax、Go2Tutor.com、奧比斯（Orbis）、西九龍中心等。

### 免費勞力，業餘義工
同唔少其它討論區一樣，香港討論區版主係義工性質，無經濟收入。

香港討論區版主必備嘅條件:

*熱心回答、幫助會員解決問題。
*對所申請嘅版面有深入認識。
*每人只限申請一個版。
*每日在線四至五個鐘。
*需成為網站會員半年或者以上，並會員級別係 尊貴會員 或者以上，且會審查有否曾經違規。
*申請人識得用中文溝通。
*如該區已駐有版主同分區版主，要喺申請前知會佢哋。

### 何種帖子，必刪不異
除違反由版主自設五花八門嘅版規而被處罰外，同犯罪，政治，或者跟版主同埋網站有關嘅言論，多指嘅係批評會被刪除。

### 作家社評，網民膚淺
《E-zone》曾登出有評論員形容網上討論者多數態度唔認真，見解膚淺，唔專業而唔可信。

### 言論刑責，社會反思
部份網民嘅道德價值存有誤差，利用香討嘅互動平台發表破壞社會、暴力等言論。有人回應「想炸迪迪尼案」時，將言論自由強姦成包括「犯罪言論」在內
。又有人以防身為名，鼓吹暴動主義，建議他人參與遊行要帶刀等武器用喺「暴亂時自衛」。

### 學校學生，唔畀上去
由喺這種綜合型討論區含有色情、賭博、「資源下載（特指非法下載）」、遊戲等信訊，甚至有部份網民在討論時曾使用粗口、通俗或者性暗示，甚至因發表違法、反共嘅言論上報。學校一般會禁止學生在校園內瀏覽香討同同性質嘅網站，或者部份版區。

只係在香港，便有很多中小學校規定禁止瀏覽色情同任何意識不良嘅網頁。而有學校行政上就會安裝防火牆把一些網站同關鍵字列喺黑名單中。因此有部份校園嘅電腦不單不能開啟香港討論區嘅成人貼圖區，甚至整個香討都不能瀏覽。

### 中國大陸，封鎖香討
香港討論區長期俾中國大陸嘅防火長城封鎖，大陸人好多時都要「翻牆」先上到香討。

## 網站[[Alexa]]排名

## 參考

*

## 出面網頁
* 香港討論區
* 網匯科技有限公司
莊·繆亞

（繆讀妙；，音標：；）係蘇格蘭出世嘅美國作家、博物學家，係美國早期環保運動領袖。佢有好多信、文章、書係寫佢嘅自然探險，特別係其中嘅部分廣為流傳。佢發起環保運動，喺佢努力之下，諸如優勝美地谷、美洲杉國家公園呢啲自然保護區都陸續成立。佢創辦嘅係美國有名嘅環保組織。因爲佢嘅貢獻，尼華打山有條登山道起名爲。

佢後生時喺黃石度受嗰啲湖光山色感動，喺佢嘅下半世，就致力保護美國西部嘅森林。佢向美國國會提出設立國家公園法，呢部法律後來喺1890年通過，隨即優勝美地、美洲杉設立國家公園。佢嘅作品、思想好大程度上影響咗現代環保運動，譽爲「國家公園之父」。

## 出面網頁

類:美國作家
類:環境保護
占士金馬倫

**占士金馬倫**（**James Francis Cameron**，）係電影導演，最叻拍攝動作片以及科幻電影。目前電影票房史上最賣座嘅兩部電影《鐵達尼號》（1997年）同《阿凡達》（2009年）都係佢執導。

## 出面網頁

*
保普選反佔中大遊行

**「8.17 保普選反佔中大遊行」**，係香港2014年示威巡遊之一，嚮8月17號星期日，參與市民唔多過廿萬，活動市民表態支持香港2017年政改方案，支持循序漸進改革，反對破壞香港嘅佔中行為，參與者相信「佔中」會損害香港經濟。

呢次大遊行唔係單一活動，表達反對佔中意圖，其他民意認為中環金融、銀行、零售同酒店。「佔中」必然打擊香港運輸業、物流業、旅遊業同展覽業經濟產值。保普選反佔中大遊行目的對「佔中一鑊熟」心態表示不滿，反對佔中自殺式抗爭手段。

8．17參與人數，警方估算11萬人，大會公布有19萬人。參加者企滿維多利亞公園6個足球場，34度夏季高溫。保普選反佔中大遊行，支持自由、民主、法治同多元共融香港核心價值，又珍惜香港經濟成就。8.17保普選反佔中大遊行行程終點站嚮中環遮打道。

## 參與遊行者
*盛智文
*民建聯
*新民黨
*工聯會
*同鄉會

## 爭議
### 收錢遊行
遊行開始前，有線電視嘅記者同攝影師以「放蛇」方式參加咗香港青年會嘅遊行隊伍。兩人響前往維園嘅旅遊巴上獲派250緡車馬費，並被指示「唔好響現場提及，袋咗就算」。遊行前，至少7間鄰近維園嘅酒樓，共有逾200圍俾遊行團體預訂，其中4間更係「包場」，為遊行人士提供午餐。每圍介乎1600至3000幾緡不等。

### 有參加遊行人士唔清楚遊行目的
遊行期間，有線電視響維園訪問咗多名遊行人士，有人稱唔識字亦唔知遊行目的，亦有人答出「香港平安大吉」。及後有年輕女士先以唔正嘅廣東話稱「過嚟玩」，記者追問下就以普通話回答「購物」。片段後來引發網民惡搞大陸人購物成「鳩嗚」。

### 遊行後留低大量垃圾
遊行後，遊行隊伍響街道上留低大量垃圾，食環署收集到達6.5公噸垃圾。

### 召集人擁有「居英權」
「保普選反佔中大聯盟」召集人周融被媒體揭露擁有「居英權」，佢解釋係買保險。周融原先表示唔放棄居英權，後來又表示願意放棄。

## 相關
*周融
*幫港出聲 Silent Majority
*保普選反佔中大聯盟

## 出面網頁
* Facebook官方專頁
* http://news.takungpao.com.hk/paper/q/2014/0820/2683006.html
冰桶挑戰

**冰桶挑戰**（**Ice Bucket Challenge**），有啲人叫佢做**冰淋城下**，係源自美國社交網絡發起嘅活動。玩家要將一桶冰水兜頭淋，將個過程拍片擺上社交網，再向三個人點名，被點名嘅人要24個鐘內有動作，可以係接受相同挑戰，或者捐100美金畀慈善團體，又或者兩樣都做晒。

呢個活動2014年7月底開始發起，目的係要令社會關注漸凍人病病人。

## 參加過冰桶挑戰嘅名人
 
;有淋冰水
*比爾蓋茨
*朱克伯格
*劉德華
*董嘉儀
*鄧紫棋
*王維基
*蘇錦樑
*梁敬國
*陳百里
*盛智文
*林家棟
*金城武
*劉嘉玲
*容祖兒
*俞琤
*楊千嬅
*古天樂
*余文樂
*張惠妹
*彭于晏
*胡杏兒
*洪永城
*蘇施黃
*金燕玲
*劉思希
*葛民輝
*林盛斌
*蔡一智
*蘇志威
*葉楚航
*黎諾懿
*李旻芳
*高伯新
*蔡約翰
*謝霆鋒
*陳潔玲
*沈祖堯 

;唔淋冰水只捐錢
*奧巴馬
*梁振英
*譚志源
*高永文
*謝安琪
*何韻詩

## 參考
羅拔迪尼路

**羅拔迪尼路**（**Robert De Niro**，出生名Robert Anthony De Niro Jr.，）係美國電影演員同電影製片，多次獲獎。

## 出面網頁

類:奧斯卡金像獎最佳男配角
類:奧斯卡金像獎最佳男主角
大麻

**大麻**（；學名：）係大麻科大麻屬嘅薔薇類草本植物，非常之粗生。呢種植物嘅原產地喺黃河流域，喺公元元年之前，就經過中亞地區甚至傳到歐洲同世界嘅邊個地方都有，喺國外重可以嗌**漢麻**（）嘅名。大麻係中國入面最古老嘅其中一個栽培植物。

大麻裡面有超過423種已知嘅化合物。

## 分佈
呢樖嘢主要喺亞洲嘅吉爾吉斯、阿富汗，中國嘅部分地區、印度同尼泊爾，重有歐洲嘅匈牙利、波蘭、保加利亞等地都見到佢。喺中國入面主要分佈喺安徽、河南、河北、山西、山東、黑龍江、內蒙古、陝西、四川等呢啲地方。

## 形態
佢嘅莖基係圓形，中間、梢係方形。佢嘅花屬單性，而且雌花同埋雄花都唔一樣嘅。雄花好似個圓錐形，雌花就好似個波或短嘅禾苗噉。喺結果嗰陣重生啲瘦嘅果出嚟，好似有棱嘅鵝春噉，粒核係深綠色。而且雄株又幼又長，纖維比較多，質量比較好重早熟添。雄株係嗌成「牡麻」，雌株係嗌成「子麻」。

## 藥用

雖然話大麻有鎮靜同興奮功能，性味甘平，重可以醫腸燥同埋便秘呢兩樣比較好，重可以降低血壓都得，但係長期用好容易上癮。因為佢有迷幻效果，甚至可以影響人嘅精神同埋生理。喺醫學嗰邊係成日用嚟搞止痛劑，重有喺精神科疾病同醫療癌症都有好明顯嘅研究作用。

## 毒品
大部份國家吸食大麻都係犯法嘅，但有如加拿大、喬治亞和烏拉圭，德國以及美國嘅9個州同華盛頓哥倫比亞特區，就係合法嘅。如果係因為醫療用途就可以喺**法律範圍**合法吸食大麻。

## 飲食
有啲地方興用藥性強嘅部分整嘢食，例如蛋糕；唔止要嚟令人興奮，亦有調味作用。大麻嘅種子並無上述毒性或藥性，係常見嘢飲火麻仁嘅原料。
類:大麻屬
類:薔薇植物
類:草本植物
類:紡織纖維植物
類:藥用植物
類:毒品
金沙洲大橋

**金沙洲大橋**（）係中國廣東省廣州市嘅一條橋，1999年9月喐手起，2003年1月20號落成通車。呢條橋橫跨珠江嘅白沙河兩岸，將白雲區嘅金沙洲同羅沖圍連埋一齊。喺地鐵六號線通車之前，金沙洲大橋由金沙洲出廣州市區嘅唯一一條路，所以經常塞車。

## 連接位
西北邊從白雲區嘅金沙洲碼頭附近嗰邊開始，跨過珠江嘅白沙河，東南到白雲區嘅羅沖圍連埋一齊。

## 長闊高
橋全長1194米（跨度418米），闊22米，雙向四車道，橋底高度22米。
愛華頓 (搞清楚)

**愛華頓**除徂指愛華頓足球會之外，重可以指：

## 地方

; 澳洲：
*愛華頓 (維多利亞州)；
*愛華頓選區 (昆士蘭州)；

; 加拿大
*愛華頓 (安大略省)；

; 南非
*南非夸祖魯－納塔爾省德班市郊外嘅古魯夫市愛華頓區；

; 英國
*愛華頓 (畢福郡)，喺英格蘭；
*愛華頓 (咸普郡)，喺英格蘭
*愛華頓區 (利物浦)，愛華頓足球會嘅所在地；
*愛華頓 (諾定咸郡)，喺英格蘭；
*愛華頓 (昔德蘭群島)，喺蘇格蘭；

;美國
*愛華頓 (阿肯色州)
*愛華頓 (印第安納州)
*愛華頓 (密蘇里州)

## 體育組織

*愛華頓女子足球會，愛華頓足球會嘅女子足球部；
*海上酒莊愛華頓足球會（Everton de Viña del Mar），一間智利足球會；
*愛華頓足球會 (西班牙港)，千里達與多巴哥西班牙港嘅一間足球會，已經解散。

## 姓氏

*古露兒·愛華頓（Chloe Everton），英國電視體育節目主持人；
*古禮夫·愛華頓（Clive Everton），威爾斯士碌架桌球評述員；
*詹士·愛華頓（James Everton），英國電臺節目主持人；
*莊·史葛·愛華頓（John Scott Everton），已故美國前駐緬甸大使。
體育路 (佛山禪城)

禪城區嘅**天榮路**（）係中國廣東省佛山市入面嘅一條馬路。呢條馬路喺禪城區入面，北邊喺祖廟路同衛國路嘅交界嗰邊開始，一直向南去到同濟路同同華路嘅交界嗰邊。

## 概要
全長525米，闊13米，雙向3車道。

## 名
呢條馬路因為附近有間佛山體育館響度先至改咗噉嘅名。

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
*祖廟路、**[[衛國路 (佛山)|衛國路]]**
*同濟路、**[[同華路 (佛山)|同華路]]**
爆格

**爆格**，正式名**爆竊**，係種罪案，襯無人喺屋企時偷偷地入去搜掠值錢嘢，成因包括無鎖好門窗，又或者防盜設施做得唔夠好。
筆跡

**筆跡**，亦叫**字跡**，係一個人嘅寫字風格，每個人嘅筆跡唔多唔少都會有差異，所以好多時都可以憑筆跡去認啲字係邊個寫。
## 睇埋
*字體
*手寫字體
*書法
*簽名
*筆跡鑑定
*筆跡分析
白板

**白板**係一大塊掛上牆嘅白色膠板，可以用水筆（白板筆）喺上面寫嘢畫嘢，畫完可以輕易抹甩，比起要用粉筆同粉擦嘅黑板企理，通常喺大學班房同埋寫字樓會議房用得多。
## 睇埋
*黑板
*電子白板
多仔丸

**多仔丸**（Clomiphene）係隻促進排卵嘅藥，通常係生唔到仔或者想一胎生幾個嘅女人食。多仔丸亦對醫伊波拉病有少少功效。
珠海巴士65號

**珠海65路線**係中國珠海已經取消嘅一條巴士線，由**城軌珠海北站**往返**竹林埔**。

## 歷史
***65**路線係1998年開通，由**下柵東**往返**竹林埔**。下柵東站位於金鼎花壇東側，即依家嘅科技創新海岸科技一路路口。全線得一部廣州牌GZK6100（95年款）熱狗，每30分鐘發出一班車。
*2000年，“國富冶煉廠”站西移300米並更名為“勵致公司”站。
*2001年，該線路縮短為“金鼎市場-竹林埔”，撤銷“下柵”、“下柵東”站。車型更換為YZL6730C小巴，共投放2部車進行運營。65路線“金鼎市場總站”設係下柵聖皇頭街街口，同其他經停“金鼎市場”站嘅線路分開。
*2007年，金鼎市場候車亭落成，65路以東行嘅“金鼎市場”站為返程落客點，以西行“金鼎市場”站為始發點，原本位於聖皇頭街嘅“金鼎市場總站”取消咗。
*2008年，全線配車更換為廈門金龍XMQ6840GE，數量得3部。同年增設“盈得利制衣廠”站。
*2009年，增設“得佳電器”站。
*2011年，因應廣珠城軌於2011年1月7日開通，65路線嘅東北端首未站於同日起從「金鼎市場」遷往「珠海北站」，途經金鼎市場、創新三路南等20個站點，並增加投入3台巴士，使全線投入6台中巴車運行，單程行車裏數由6.3公里增至12.7公里。竹林埔發車時間從每天06:35至20:25改為06:20至20:25；而東北端嘅總站發車時間亦從金鼎市場開出嘅06:20至20:05改為珠海北站開出嘅06:20至20:00。改動後，65路線每日共61個班次，班次間隔由10-13分鐘改為13分鐘，實行無人售票一票制，普通車票價每人次人民幣一蚊，空調車票價每人次人民幣兩蚊。在公車路線開通後，由於客流遠較當局設想為多，無法滿足乘客嘅需求，每輛公車都嚴重擁擠且等車嘅時間過長。珠海市交通運輸局同公交集團組織人員到現場調查，最終決定增加車輛，以加密已有公交路線班次。從2011年1月15日起，65路線所投入嘅公車由6台增至7台。班次間隔由13分鐘縮短到11分鐘，「珠海北站」末班發車時間延長至21:30，「竹林埔」末班發車時間延長至20:45，票價保持不變。
*2012年12月，本線路取消普通車服務，全線配車更換為珠海廣通GTQ6857N4GJ型空調巴士。
*2013年12月26日，跨市公交998線開通，同本路線行駛站點大部分重疊，本線取消咗，結束15年營運嘅歷史。

## 行車路線及停站
*由城軌珠海北站開出，途經：珠海北站通道、科技八路、創新六路、科技六路、創新三路、金峰東路、金峰中路、粵省道S268，沿途各站包括：

*由竹林埔開出，途經：粵省道S268、金峰中路、金峰東路、創新三路、科技六路、創新六路、科技八路、珠海北站通道，沿途各站包括：

## 參考

## 連出去
*珠海巴士公司
*《2011年1月7日廣珠城軌珠海北站正式開通　公交配套服務同期運營》(珠海公交集團公告，2011年1月7日)
*《2011年1月15日珠海北站公車加密班次》(珠海公交集團公告，2011年1月15日)
龍津路

**龍津路**可以係：

* 龍津路 (廣州)：喺廣東省廣州市荔灣區。
* 龍津路 (佛山)：喺廣東省佛山市禪城區。
* 龍津路 (陽江)：喺廣東省陽江市江城區。
* 龍津路 (江門)：喺廣東省江門市鶴山市。
* 龍津路 (南京)：喺江蘇省南京市六合區。
* 龍津路 (撫州)：喺江西省撫州市臨川區。
* 龍津路 (寧波)：喺浙江省寧波市奉化市。
* 龍津路 (麗水)：喺浙江省麗水市青田縣。
* 龍津路 (天津)：喺天津市北辰區。
* 龍津路 (懷化)：喺湖南省懷化市芷江侗族自治縣。 
* 龍津路 (寧德)：喺福建省寧德市霞浦縣。
龍津路 (佛山)

**龍津路**（）係中國廣東省佛山市入面嘅一條普通馬路，喺禪城區入面，三條馬路都係南北走向。呢條馬路係分開咗東西同埋冇方向嘅3個方向。南邊去到363省道，北邊去到人和路。成條路好似俄文「Я」字噉嘅樣。

## 概要
由於呢兩條馬路係組成咗好似俄文「Я」噉樣嘅，呢度就分開介紹：
*龍津路：全長1.6公里，闊10米，雙向2車道。
*龍津西路-龍津東路：全長2.11公里，闊16——30米，雙向2——4車道。

## 龍津路嘅三條道路，起點到終點
* 龍津西路：從人和路開始一直去到南莊二馬路嗰頭
* 龍津東路：從363省道開始一直去到南莊二馬路嗰頭
* 龍津路：從永紅大街開始一直去到人和路嗰度。

## 名
呢條馬路係因為附近有個龍津村響度先至改咗噉嘅名。
### 關於「龍津」
廣東好多城市都有條路嗌「龍津路」，所謂龍津即係「聚龍通津」，所有龍津路都對正城門津樑。舊時築城，都要請風水佬測正條龍脈來開城門，既然條路聚龍氣通出津樑，咪「聚龍通津」嗌「龍津」囉。

## 經過嘅道路
### 龍津路
呢度啲路嘅順序係從南去到北嚟排嘅，其中**加粗**咗嘅字係主幹道：
* 永紅大街
* 永明大道
* 人和路、龍津西路

### 龍津西路·龍津東路
呢度啲路嘅順序係從南去到北嚟排嘅，其中**加粗**咗嘅字係主幹道：
* **363省道**
* 陶南路
* 陶中路
* 陶北路
* **[[南莊二馬路]]**
* 帝景北路
* 龍津路、人和路

## 註
爆拆

**爆拆**，又寫做**爆擦**，正字為**㿺㿭**，係指冬季時因為天氣又凍又乾燥，令到嘴唇或者其他地方皮膚嘅爆裂，可以搽潤唇膏同潤膚膏預防。
啤梨 (搞清楚)

**啤梨**可以係：
*啤梨，一類梨
*啤梨類生果，英文叫berry嘅一類果
*葉文輝，香港歌手
王祖藍

**王祖藍**（；，）係香港一位舞臺劇演員、電視演員、編劇、配音員、報幕員、電台播音員、主持、司儀、填詞人、作曲家同歌手，香港作曲家及作詞家協會會員。佢曾經係無綫電視旗下嘅經理人合約藝員、英皇娛樂旗下歌手、邵氏兄弟藝人。佢鄉下喺廣東東莞厚街。佢嘅第一餅專輯《處處祖藍》喺2008年11月27號發佈。2015年2月14號同李亞男結婚。佢2021年開始出任無綫電視「首席創意官」。

## 早年經歷
王祖藍早年喺馬鞍山恆安邨長大，小學就讀基督教香港信義會馬鞍山信義學校，同容祖兒係同班同學；中學時就讀聖公會曾肇添中學，之後升讀香港演藝學院；攞到戲劇學院一級榮譽藝術學士，主修表演。佢喺番禺拍攝尋根節目嘅時候，發現自己同陳奕迅係遠房親戚。

## 個人榮譽
### 攞過嘅獎
#### 電視獎

#### 其他獎

#### 音樂獎

### 其他榮譽
* 香港十大傑出青年（2012年）
* 香港演藝學院榮譽院士（2019年）

## 廣告代言
* 2007年《嶺南萬應止痛膏》
* 2008年《電訊盈科eye多媒睇》、《Rexona止汗產品》、《利口樂》、《天上野品牌產品》
* 2009年《MOTOSURF A3100》、《電訊盈科eye多媒睇》、《大快活》
* 2012年《Lipton 奶茶》 
* 2013年《惠康超級市場》
* 2014年《金裝加營素》、《港鐵》
* 2015年《餓了麼》（中國大陸）
* 2016年《惜食堂》 
* 2009年至今《**專業旅運**》
* 2019年《撒隆巴斯》

## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 部分公職

* 中國電影家協會會員

## 爭議

### 包貝爾婚禮鬧伴娘事件

2016年3月30日，演員包貝爾喺印尼巴厘島舉行婚禮，婚禮過程入面鬧伴娘嘅影片喺網絡上曝光後，引發輿論爭議。參與嘅人員有新郎包貝爾同伴郎韓庚、王祖藍、杜海濤同埋曾一竣。

## 註

## 參考

## 出面網頁
* 
* 
* 
* 

類:香港演藝學院榮譽院士‎
香港巴士大典

**香港巴士大典**（英文：**Encyclopedia of Bus Transport in Hong Kong**，簡名**EBTHK**同**巴典**）係一個用香港巴士做主題嘅網上百科網站，用Wikia做平台，喺2006年5月27號創立，2009年7月30號重組過。去到2014年7月，香港巴士大典文章數已經超過咗11,000版，係香港最大規模嘅共筆網站。
楊小坑

**楊小坑**係香港新界屯門區一個地方，喺屯門河西便、青山東便，屯門工業區西南。

楊小坑原名**羊水坑**，有呢個名原因係當地有溪流好似羊腸咁流落嚟。

當地嘅**楊小坑村**係客家原居民村落，居民包括邱姓、陳姓、鍾姓、俞姓、萬姓、蔡姓、曾姓、彭姓、廖姓等等，舊日係務農為生，直到1970年代政府發展屯門新市鎮而收返農田。

## 區內主要建築
*楊小坑錦簇公園
*山景邨
*香港專業教育學院屯門分校
*聖彼得堂

## 參考
* 屯門鄉事委員會：楊小坑
* 楊小坑鄉村污水收集計劃工程獲批進行
延文禮士道

**延文禮士道**（）係香港九龍九龍仔嘅一條馬路，連接衙前圍道、東寶庭道同聯合道。

## 敘述
全長700米，闊21米，雙向2車道。

## 名
呢條馬路係用蘇格蘭延文禮士郡（Inverness-shire，依家屬高地議會區）嚟改名。

## 鄰近建築
* 延文邨
* 明宛閣
* 香港培道中學
* 九龍仔公園
* 賢文別墅
* 弘爵國際學校－半島
* 怡宛
* 延文禮士道花園
* 文華閣
* 民生書院
* 嘉諾撒聖家書院
* 九龍塘天主教華德學校
* 藝術與科技教育中心
* 香港兆基創意書院

## 經過嘅道路
*衙前圍道
*東寶庭道
*聯合道

## 攷
* 延文禮士道 香港巴士大典
* 延文禮士道用地
* 延文禮士道未來新貴
闊麪

**闊麪**（意大利文：**Fettuccine**，又叫**闊條麪**）係意式麪，麪條比較闊，形狀似河粉。「Fettuccine」爾個詞由意大利文直譯過來嘅意思喺「小緞帶」。

## 睇埋
*細闊麪（Tagliatell）
*大闊麪（Papardelle）
飲筒粉

**飲筒粉**（意大利文：**Bucatini**，又叫**飲管粉**）係意式麪，形狀似通心嘅意粉，好似飲筒咁。
江東區 (首爾)

**江東區**（；）係韓國首爾特別市東南部嘅一個區。北面同廣津區、京畿道九里市隔住漢江，東面係京畿道河南市，西面係松坡區、江南區。區名來自於佢位於漢江之東。

而關於「江東」呢個地名重有一種講法，話係同漢江地區嘅山丘有關，條江嘅西部係峨嵯山，江嘅東面係一字山及其他山丘，呢啲山將當地分咗東西兩部。亦有講係京畿道廣州、利川嘅人去首爾嘅途中要經過東西兩處山區，西面嘅係峨嵯山，東面嘅係堂山齋、千戶洞嘅北望址丘、高德山（高志峯）、一字山。

## 攷
華盛頓郵報

《**華盛頓郵報**》（）係美國最大、最老嘅報紙，被認為係繼《紐約時報》之後美國最有聲望嘅報紙。

《華盛頓郵報》總部位於美國首都華盛頓特區，特別擅長報導美國國內政治動態，但亦有批評指佢過分關心政治而忽略對其它方面嘅報導。

## 出面網頁

*
如意坊碼頭

**如意坊碼頭**（；）係廣州一個客運碼頭，喺荔灣區如意坊路嘅廣州港集團有限公司隔籬嗰條路仔入面。呢度有過江渡輪可以去到大坦沙嗰邊。

## 航綫
金宇陽

**金宇陽**（；；）係南韓一位冰球員，司職後衛，效力緊安養漢拏。

## 註

類:南韓運動員
類:冰球員
宇陽
圖拉真

**圖拉真**（拉丁文：**TRAIĀNVS**，全名**I<small>MPERĀTOR</small> C<small>ÆSAR</small> N<small>ERVA</small> T<small>RAIĀNVS</small> D<small>ĪVĪ</small> N<small>ERVÆ</small> <small>FĪLIVS</small> A<small>VGVSTVS</small>**；）係羅馬帝國皇帝，98至117年在位。

圖拉真係軍人出身，係前一任皇帝涅爾瓦嘅養子。圖拉真過身後，由養子哈德良繼任皇帝。

## 參考

類:羅馬帝國皇帝
芝士火腿三文治

**芝士火腿三文治**縮寫「芝腿治」，係用芝士同火腿做餡嘅三文治。

## 睇埋
* 茶餐廳
* 芝士三文治
* 火腿三文治

類:芝士
白腰豆

**白腰豆**，係種食得嘅豆，白色，形似腎（又叫「腰」），所以有咁嘅名。

白腰豆有豐富嘅阿魏酸（Ferulic acid）同p-香豆酸（p-Coumaric acid）。

## 睇埋
*紅腰豆
野鼠尾草

**野鼠尾草**（；學名：**'）係[[唇形科]][[鼠尾草屬]]嘅一年生草本植物，原產[[南美洲]]，家下喺[[中美洲]]同南美洲地區先至搵到。

佢嘅[[籽]]叫**野鼠尾草籽**、**奇異籽**或**奇亞籽'''。個樣似芝蔴，有黑白兩色，有豐富嘅奧米加三脂肪酸。

類:鼠尾草屬

類:菜
楊芊頤

**楊芊頤**（**Terra Yeung Chin Yee**，），又名**楊埕**，係香港女藝人、生意人，曾經係框格音樂公司同無綫電視旗下藝人。2020年3月離開無綫電視。

## 簡歷
楊埕細個學咗打鼓五年，鍾意唱歌同扮演角色。佢中學讀過一間有宿舍嘅三育中學，之後轉校到香港兆基創意書院學設計、影視製作同表演藝術，曾經代表過學校參加校際話劇比賽，係香港大學讀美國安得烈大學，主修心理學同營養學。讀書時期，佢學過打鼓攞到五級，學過花式溜冰，亦考到潛水牌。

楊埕重讀緊書嗰陣，19歲（2012年）就已經簽約框格唱片公司。佢2014年參選香港小姐時，參選號碼係10號，嗰時傳媒叫佢做「清純栢芝」，但途中佢以私人理由退選，懷疑係音樂公司高層干預。而大會隨即安排咗另一位參賽者洪寧怡作為填補佢退選嘅空缺。

2015年，佢參選國際小姐香港選區，攞到冠軍做咗香港代表，同年10月去日本東京參選國際小姐決賽。
 	
2016年，楊埕去北京中央戲劇學院讀表演系，同年拍攝電影《五月》做女主角，2017年4月加入無綫電視做部頭合約女藝員，拍咗《再創世紀》、《十二傳說》、《兄弟》等劇集。去到2020年3月就離開無綫電視，結束咗三年嘅賓主關係。

## 參與作品
### 劇集（無綫電視）
*2018年：逆緣 飾 禮儀小姐（第17集）
*2018年：再創世紀 飾 王子琳
*2018年：兄弟 飾 Sandra
*2019年：愛·回家之開心速遞 飾 Cherry
*2019年：十二傳說 飾 鄭智秀（秀秀）
*2019年：白色強人 飾 李樂霖
*2020年：黃金有罪 飾 舞女
*2020年：使徒行者3
*2020年：踩過界II
*2021：愛美麗幻想曲
*2022：失憶24小時

### 電影
*《五月》 飾 馬小燕

### 電視節目
*香港有線電視旅遊節目《張家界》
*上海KPop演唱會會主持
*百度特別嘉賓主持：專訪韓國組合神話
*星星美人魚

### 舞台劇
*《風之后》
*《戀上十二星座》女主角之一

### MV
*文恩澄 - 水孩子
*King@C AllStar - 出場序
*袁偉豪 - 馬路英雄

### 廣告
*日本護膚品牌Sassou 代言人
*Let's beauty x sassou 美容院代言人
*維生烏絲素：演出及主唱 陳曉東
*Adidas 止汗劑雜誌封面
*Dermes 脫毛代言廣告
*Cutis彩光醫學部美容廣告

## 攷
 

## 連出去
*
*

類:前無綫電視女藝員
藜麥

**藜麥**（***Chenopodium quinoa***）係種穀，原產南美洲，唔似得大麥、小麥屬禾本科，而係屬藜科，同菠菜係近親。

藜麥有豐富嘅營養，有多種維他命（譬如維他命E、類黃酮）、胺基酸（譬如賴氨酸）、礦物質（譬如鈣質、磷質、鐵質）同單元不飽和脂肪酸（譬如奧米加三脂肪酸）。
金泰亨 (歌手)

**金泰亨**（；，），藝名**V**（뷔），係韓國HYBE旗下嘅七人HipHop男團——防彈少年團嘅成員。

## 出面網頁
*
魚珠站

**魚珠站**（；），規劃嗰時嗌過**茅崗站**（；），係廣州地鐵同嘅轉車站，位置喺黃埔區魚茅路中間（黃埔大道東同中山大道東、蠏山路之間嘅三角地帶入面，茅崗立交南邊冇幾遠嘅位）。不過兩個月台嘅開放時間都唔同，其中喺2009年12月28號開放，而喺2017年12月28號開放。

佢亦係廣州地鐵系統入面，站內其一有兩個廁所嘅車站。

## 結構
### 樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台；地下3樓係嘅月台。雖然站內冇休息室，但有兩個廁所，其中一間喺C出入口嘅地面範圍（免費區），另一間喺嘅月台範圍南邊（收費區）。而母嬰室喺月台嘅中間位。
#### 打掂

#### 打橫

### 站廳
魚珠站嘅收費區喺站廳嘅東西兩邊，俾免費區隔開咗兼唔相連，商舖同自助服務都喺嗮車站嘅D出入口附近，收費區有好多部扶手電梯同樓梯、專用𨋢往返月台都得。

### 月台
呢個站有1個島式月台，喺魚茅路中間路段嚿地皮入面。

另外，喺月台北邊有條交叉渡綫響度，專門畀冚唪唥列車到咗呢個站之後喺渡綫返轉頭。

### 商舖同自助服務
而家嘅魚珠站入面有整咗唔同類嘅鋪頭畀乘客買嘢，有便利檔同羊城通客服中心。

另外，魚珠站入面重有好多自助服務設施畀乘客用，包括咗自動櫃員機同自動販賣機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站有4個出入口，分別係A、B同C，D。

## 頭尾班車信息同配線圖

|}

|}

## 車站歷史
### 規劃
呢個站係最先喺1997年嘅《廣州市城市快速軌道交通線網規劃研究（最終報告）》入面出現咗，嗰時嘅3號綫（唔係而家嘅）就搞咗呢個嗌「茅崗站」嘅車站出嚟，位置就喺而家呢度，不過喺2003年嘅方案入面嘅路線就變咗而家嘅，不過車站就冇變到，重係話搞返呢個站出嚟，重將嗰時喺茅崗立交以東路段嘅14號綫（唔係而家嘅）換轉個位，原先行大沙地路段嘅路線改成一部分，而14號綫改成喺呢個站轉車。不過2009年，嗰時14號綫轉成穗莞深城際鐵路（而家係穗莞深城際軌道交通）廣州段連接工程嘅一部分，但結果唔批，直到2012年7月11號通過嘅《廣州市新一輪城市軌道交通建設規劃（2012~2016）》方案先至轉成嘅一部分。

由於2012年嗰時份地鐵方案凈話西邊總站去到呢個站為止，但2015年尾，地鐵方吸取咗單規劃失誤嘅教訓之後，考慮到開通之後有一大堆客流會逼爆呢個站而提出將一期工程延長到天河公園站，不過上級唔批，直到2017年連同二期方案一齊批埋。
### 施工
========
呢個站到咗2006年中先至正式開始喐手起，工程一直到2009年6月28號先至起好。
========

2013年底，車站嘅地下2樓嘅預留部分正式開工，初期預留成4卡L車廂嘅側式月台結構，但由於開通時確定咗用8A車廂，令月台從4L改8A結構，但側式月台結構冇變到。

2017年12月8號，原先喺地下2樓施緊工嘅圍蔽地方逐漸拆走圍蔽，個月台樣逐漸出現。同時站廳個樣亦變大咗。

2017年12月19號朝早，首通段嘅市民試搭活動正式喺呢個站出發，一直去到南海神廟站為止。而新聞發佈會亦喺呢個站同南海神廟站入面搞。

2017年12月24號，站廳範圍正式開搞轉乘客流演練嚟應付喺就快開通嘅到終點之後，一大堆客流到呢個站而逼爆月台嘅局面。

### 開通

*2009年12月28號：由於全綫通車，呢個站亦正式開放。期間凈開咗地下三樓部份，而地下二樓一直俾棟牆或塑膠板圍蔽住。
*2017年12月28號：由於一期全綫通車，呢個站嘅地下二樓區域亦正式開放，令呢個站成為轉車站。

### 出入口同廁所
;廁所
呢個站喺初期施工嗰時揀咗魚珠近蠏山嚿地皮起，期間發現咗個爛茸茸兼超邋遢嘅廁所，於是喺地鐵施工時順手幫間廁所搞咗重搞大修工程，直到開通之後，喺車站隔籬嘅公共廁所亦重新翻修過兼納入地鐵系統範圍。而另一間廁所喺起緊時順手起埋出嚟。
;出入口
呢個站初期開通時凈得C同D呢兩個出入口，後嚟直到2017年12月28號開通時，A同B出入口連同開通埋。
### 報站廣播
報站廣播方面，喺2009年12月28號中午開通嗰時，唔理係去滘口定文沖嗰邊，啲車下一站到呢個站嘅廣播都係女聲版一直持續咗差唔多8年，喺2017年12月14號，雖然車廂廣播一直冇變，但月台同站廳多咗一期即將開通嘅廣播指引。直到2017年12月28號，原先車廂廣播已經改成男聲嘅報站兼加咗轉乘嘅指引。

## 利用狀況
魚珠站附近都係啲大型工廠同魚木新村、沙井新村、蠏山呢啲住宅小區或城中村地方。除咗上落班高峰時期比較多人上落之外，其它時間都好少人上落。但自從2017年12月28號嘅開通之後，呢個站成為唯一到市區嘅轉車站而客流多咗好多。

## 接駁交通
日班車：
:魚珠碼頭站：
::43、261
:魚珠總站：
::普通巴士：
:::329、339
::BRT：
:::B28、B31
:魚珠地鐵站：
::431

## 柱上裝飾

呢個站係一期通車路線嘅其一帶唔同柱上裝飾嘅車站。佢嘅柱上裝飾係光脫脫嘅樹。呢啲裝飾凈喺範圍出現，冇呢樣嘢玩。

## 轉車須知
呢個站嘅轉車結構屬十字轉車。其中：
*→：
*:列車最中間嘅車廂：到站開門之後，直接行樓梯或扶手電梯落1層樓即到。
*:列車兩邊車廂：坐𨋢落1層樓即到。
*→：喺列車最最頭或最尾嘅車廂到站開門之後，直接行樓梯或扶手𨋢上去1層樓即到。
*:列車最中間嘅車廂：坐𨋢上1層樓即到。其中西邊部𨋢行新沙嗰邊，東邊部𨋢係尾站月台。
*:列車兩邊車廂：到站開門之後，直接行樓梯或扶手電梯上1層樓即到，嗰度直接望到月台。

另外，喺呢個站嘅範圍出入站嘅話，一定會經過月台範圍。雖然站廳範圍凈寫咗入面唔去，但落到月台範圍之後，行到月台中間位，一樣都可以搵到。

## 攷

## 上一站·下一站
布爾岡

**布爾岡**（，又譯**勃艮第**、**布根地**），係法國舊時嘅其中一個大區，2016年併入布爾岡-法蘭琪-康堤，佢嘅葡萄酒好出名。
金泰亨 (足球員)

**金泰亨**（；；）係一位南韓嘅足球員，而家效力緊首爾聯隊。以前佢喺辛尼卡嗰邊踢過波。

## 出面網頁
*Football-lineups profile
*Soccerway profile
鄺芷凡

**鄺芷凡**（；英文名：**Omi Kwong**，），暱稱「**翻版[[楊采妮]]**」，係香港影視女演員，香港出世、籍貫廣東台山。

## 入行經過
鄺芷凡係2013年第17屆國際旅遊小姐（香港）冠軍，並且獲得最上鏡小姐獎項以及網上公眾投票人氣大獎。

2013年11月24號舉行嘅第17屆國際旅遊小姐，奪得最上鏡小姐、網上公眾投票人氣大獎及國際旅遊小姐香港賽區冠軍，成為三料冠軍。

2013年12月31號代表香港出戰第17屆國際旅遊小姐世界總決賽（60個國家嘅冠軍參選），奪得2013 Miss Tourism International Brand Ambassadress Award國際獎。

2014年3月，簽約星樂國際娛樂有限公司，成為藝人。

2014年6月，首次參與電視節目（即係喺NowTV 552台電視節目《靚人靚Show》擔任嘉賓主持）。

2014年11月，首次接拍電影《藍天白雲》，飾演女班長（李艷芬）。

2015年7月，化身美食達人，伙拍著名廚師「肥仔」馮嘉橋推出（香港小吃名牌）飲食書。

2015年開始，主持香港有線電視節目

2017年開始，主持奇妙電視（2018年改名做「香港開電視」）節目

2018年成為十位「星·勢·力」之一（金像獎）

## 演出
### 電視節目
;NowTV 552台
* 2014 靚人靚Show- 嘉賓主持
;有線電視
* 2015 臥底旅行團- 主持
* 2016 瀛遊火山島- 主持
* 2016 食得有法補- 主持
* 2016 去日本識條鐵- 主持
* 2016 寵物ER- 主持
* 2016 寵物狗救星- 主持
;奇妙電視中文台
* 2017 杜汶澤食住上- 主持
* 2017 熱戀100天- 演出
* 2017 中伏- 演出
* 2017 煉狗術師- 主持
* 2018 使乜驚大兩Gen- 主持
* 2018 搵錢男女- 主持
;香港開電視
* 2018 發現新大陸- 主持
* 2018 香港Art Like- 主持
* 2019 Pig Pig 歌聲饌饗口- 主持
* 2019 煉狗術師II- 主持
* 2019 幫人有限公司- 主持
* 2019 科遊記- 主持
* 2019 智能拯救隊- 主持
* 2019 細路開電視- 主持
* 2019 30分鐘大放餸- 主持
* 2020 五星級絲打- 主持
* 2020 我的志願速成班- 主持
* 2020 大叔要變身- 主持
* 2021 五星級絲打Ⅱ- 主持
* 2022 開運秘笈（第三輯） - 主持
* 2022 疫境中的餐桌 - 主持
;HOY TV
* 2022 香港奇則 2 - 主持
* 2023 開運秘笈（第四輯） - 主持
* 2023 大廚精心推介2023 - 主持
* 2023 煉狗術師III - 主持
* 2024 香港奇則 3 - 主持
* 2024 九運知天命 - 主持
* 2024 見招拆招風水局 - 主持
* 2024 見招拆招風水局之佈局 - 主持
* 2025 見招拆招風水局之新．裝修佈局 - 主持
* 2026 臥底旅行團之鬼打鬼搶錢大作戰 - 主持
* 2026 酒勻全亞洲 - 主持

### 其他
* 2014 E-ONE Magic Cover----代言人 & 宣傳短片
* 2014 The one 商場短片
* 2014 富豪酒店OM SPA宣傳短片
* 2014 歌手陳日豐---再會了MV女主角
* 2014 失憶試愛-----女主角
* 2014 信京電訊電話卡產品-----代言人
* 2014 觸動社會責任戰隊 TVC 觸動社會責任戰隊（環保戰士）
* 2014 歌手馬嘉均+新城鄧尚義（占史） “媽呢空”MV
* 2014 逃怯。 hkw Escape密室遊戲宣傳片---TVC
* 2014 八達通Octopus（旅客）---TVC
* 2014 有線電視
* 2014 Rejoice洗髮水---TVC
* 2014 四洲粟米條---TVC
* 2014 電影《藍天白雲》-----欺凌同學頭目/援交女班長（李艷芬）
* 2014 香港賽馬會宣傳片---競馬女神
* 2015 澳門歌手小愉---MV女主角
* 2015 四月土多（微電影）----女主角
* 2015 電影暫定8/2015上映-----Lisa
* 2015 澳門旅遊發展局2015宣傳短片----TVC
* 2015 香港復仇者聯盟Avengers HK---LOOKa宣傳片
* 2015 PANTENE潘婷TVC
* 2015 以禮助人協會---愛心大使
* 2015 RX美容集團---代言人
* 2015 EF Education短片/TVC
* 2015 伊藤園茶飲品TVC

## 獎項同提名
### 選美獎項

## 參考

* 鄺芷凡18歲卜卜脆 東方日報新聞
* 鄺芷凡揀Idol首重身材 星島日報新聞
* 鄺芷凡約定小鬼食好嘢 太陽日報新聞
* 鄺芷凡回想選美美好時光 東方日報新聞
* 東網 Baby
* 鄺芷凡日本之旅增名氣

## 出面網頁
* 個人Facebook網站
* 個人專頁Facebook網站
* 個人lnstagram
* 個人微博
* 黑嘉嘉Blogger網站
* 白韻琹Blogger網站
李旻芳

**李旻芳**（，，）係香港無綫電視女藝員，參加第26期無綫電視藝員訓練班入行，而家主要拍下電視劇同主持《東張西望》。

## 簡歷
李旻芳喺香港出世，鄉下係深圳寶安區，天生左優。佢中學讀，然後讀香港專業進修學校商貿學（旅遊）高級文憑課程，之後做過空姐，跟住去考無綫電視藝員訓練班而做電視藝員。

李旻芳個樣畀唔少觀眾話同另一無綫藝員吳嘉儀幾似。處境劇《八時入席》就特別搵佢客串做吳嘉儀角色個細妹，不過佢現實年紀比吳嘉儀重要大四歲。

2019年，佢同拍咗拖六年嘅黃耀英結婚。

## 演出

### [[電視劇]]

### 綜藝節目

### [[節目主持]]

## 廣告
* 2014年：香港防癌天使服務協會 HPV 病毒

## 事件同外間評論
### 主持《東張西望》嘅表現
李旻芳2015年開始有份做《東張西望》外景主持，佢出鏡時周不時都有比較性感嘅衣著。2016年4月中，佢同攝製隊到熊本大地震現場拍攝嗰陣帶唔夠嘢食，搞到要食埋災民嗰份，一度引起觀眾批評，話佢哋加重當地災民嘅負擔。李旻芳回應話，之後已經歸還食物。2021年10月，佢因為訪問一個6歲小朋友因醫療事故變植物人嘅時候哽咽落淚，得到一啲媒體關注。

## 碎料
李旻芳係愛狗之人，2006年開始養咗兩隻金毛尋回犬，喺2021年其中一隻狗狗離世，然後另一隻狗狗患上口腔癌，為咗畀愛犬有更舒適環境養病，佢同佢老公不惜花700萬買入西貢大屋。

## 參考

## 出面網頁
*第26期藝員訓練班– 李旻芳 LI Man Fong - 學員介紹- tvb.com
*
* 
* 
*
鎮安路 (廣州)

**鎮安路**（）係中國廣東省廣州市入面嘅其中一條主幹道，呢條主幹道喺荔灣區入面。成條馬路南北走向，南邊從六二三路、沿江西路同西堤二馬路嘅交界開始，一直向北去到康王南路同杉木欄路嘅交界嗰頭。

## 概要
全長220米，闊40米，雙向8車道。呢條馬路係雙向行駛。

## 名
呢條馬路係因為沙基慘案發生咗之後，希望死咗啲人得到安息先至改咗噉嘅名。雖然話佢喺1996年——2000年之間，因為康王路嘅工程而將呢條馬路整到得返220米到，但係呢條馬路到而家為止都重喺度。

## 經過嘅道路
呢度啲路順序係從南去到北嚟排嘅，其中**加粗**咗嘅字係主幹道：
***[[六二三路]]**、**[[沿江路 (廣州荔灣至廣州越秀)|沿江西路]]**、西堤二馬路
***[[康王路 (廣州)|康王南路]]**、杉木欄路

## 註
陳曉東 (籃球員)

**陳曉東**（；；）係一位中國嘅職業籃球員，四川省成都市人，而家效力緊四川金強。佢啱啱入CBA嗰時喺山東黃金打過波，俾人話咗係個「籃球天才」，後嚟因為傷病而退咗役。到咗2010年先至出返嚟，去咗NBL嘅瀋陽東進度打波。喺2012年重去咗四川愛家168（而家係四川金強）隊度打波。

## 出面網頁
* 陈晓东 網易CBA
阿洛斯歌通

**阿洛斯歌通**（），係法國布爾岡黃金丘嘅其中一個市鎮。

## 睇埋
*法國嘅市鎮一覽
*黃金丘嘅市鎮一覽

## 參考

## 連出去

* Gazetteer Entry
廣東民族樂團

**廣東民族樂團**（；）係中國廣東省入面嘅其中一個以中國傳統樂器為主嘅一個大型樂隊，佢嘅基地響廣州市嗰邊。呢個樂既係成個中國入面其中一個最有實力嘅民族音樂表演藝術團，又係中國內地第一個喺2002年初成立，運作同演出「音樂季」系列音樂會嘅民族樂團。呢個樂團到而家為止一共編排咗16000000幾首曲（節）出嚟。佢重係其中一個有老中青合理結構同年輕化嘅民族音樂表演藝術團體。

類:廣州文化
小丸子

，又叫（），係日本式甜品，細細粒用糯米整，再用竹籤串起幾粒，可以淋糖漿或者灑糖粉、芝麻、花生碎食。

## 睇埋
*糖不甩

## 註
日式上湯

**日式上湯**，日文叫**出汁**，係日本式上湯，主要用到日式柴魚絲同鰹魚，海帶去煲。
聖戰風雲

**聖戰風雲**（）可以係：

* 聖戰風雲 (電影)：1990年9月1號開拍嘅一部電影，喺廣州嗰邊攞過外景。
* 聖戰風雲 (遊戲)：江蘇銳虎公司喺2012年10月19號營運嘅一款網頁遊戲。
日式柴魚

**日式柴魚**，又叫**日式木魚**（日文：**鰹節**），係日本式柴魚，通常用嚟煲日式上湯同麪豉湯。
金泰亨

**金泰亨**可以係：

* 金泰亨 (足球員)：南韓一位足球手。
* 金泰亨 (小V)：南韓一位歌手。
扣肉

**扣肉**係中菜嘅豬肉菜式，將一片片五花腩同配料（梅菜或者芋頭）放落個碗燉熟，最後倒扣返落隻碟度。具有肥而唔膩嘅特點，主要分為粵菜、湘菜等菜系，喺四川、重慶等地亦稱燒白。

## 睇埋
*紅燒肉
*東坡肉
梅菜

**梅菜**係種中國南方嘅醃菜，用芥菜鹽醃風乾，可以細分做甜梅菜同鹹梅菜兩種口味。

梅菜通常都係用嚟煮豬肉，好似梅菜扣肉、梅菜蒸肉餅。
日式東坡肉

**日式東坡肉**，日文叫**角煮**，係日本式東坡肉，同原裝比較，會落多咗味醂、清酒、出汁呢類日式調味。

## 睇埋
*日式叉燒
東坡肉

**東坡肉**係浙江杭州菜嘅豬肉菜式，主要用豉油、紹興酒同其他調味去紅燒五花腩，相傳係由北宋文人蘇東坡發明。

## 睇埋
*紅燒肉
*日式東坡肉
木魚

**木魚**，唐字，可指：
*木魚 (樂器)，敲擊樂器
*木魚歌，廣東曲藝
**木魚書，木魚、龍舟、南音詞譜。
*日式柴魚，日本菜材料
肌肉萎縮性脊髓側索硬化症

**肌肉萎縮性脊髓側索硬化症**（學名簡稱：**ALS**），簡稱**漸凍人病**，重可以嗌**運動神經元病**（學名簡稱：**MND**）。佢係種神經退行性疾病同運動神經細胞疾病，因為病人運動神經細胞退化，令肌肉逐漸萎縮，病人就唔可以自由郁動。

當代英國物理學家霍金，就有呢個病。

## 睇埋
*冰桶挑戰
Wingman

《**Wingman**》（）係日本一部科幻漫畫，係桂正和嘅作品，作品名取自作品之中登場嘅變身英雄嘅名。呢部作品除咗漫畫，重衍生埋動畫、電子遊戲。
手掣 (車)

**手掣**（**Hand brake**），係用嚟控制架車停定唔郁嘅設備，用手拉。當架車需要長時間停低，只需要拉手掣固定就得，唔需要踩實逼力腳掣。
遊戲手掣

**遊戲手掣**（**Gamepad**）係專門控制電子遊戲機嘅設備，通常用兩隻手揸得住，同時可以用手指㩒掣。
## 睇埋
*遊戲搖桿
遊戲搖桿

**遊戲搖桿**（**Joystick**）係專門控制電子遊戲機嘅設備，通常用一隻手揸得住，同時可以用同一隻手嘅手指㩒掣。
## 睇埋
*遊戲手掣
永泰汽車客運站

，又叫或，係中國廣東廣州一已停運嘅客運站，而呢個客運站喺白雲區東平南路嗰邊（隔籬冇幾遠就係105國道），呢個站係中國國家交通部及廣東省人民政府批准實施廣州公路主樞紐總體佈局工程入面嘅其中一個汽車客運站。

## 史
呢個客運站喺2000年起好重開始搞簡易營運，一直到2008年底，按返國家一級站嘅標準嚟重新起過，而工程喺2010年7月起好重開放埋。2011年重通過咗國家一級站場嘅評估。

2018年12月23號，廣州市國規委透露，由於呢間客運站所在地及周邊嘅地皮詳細規劃正式通過審批，重考慮到永泰同夏茅兩大客運站因交通區位同班綫出現重疊嘅情況，為咗加快白雲大道嘅快速改造，而宣佈將呢個客運站合併入夏茅汽車客運站，呢間客運站正式成為歷史。

## 佔地面積
面積係70000幾平方米（辦公大樓係2000幾平方米）。

## 主要經營
呢個車站嘅主要經營係去廣東省嘅梅州（五華、大埔高陂）、雲浮羅定、汕頭（潮陽、澄海）、汕尾陸河、湛江徐聞海安、清遠（佛岡、南雄、英德青塘）、韶關新豐；湖南省嘅衡陽常甯、永州（寧遠同埋道縣）、邵陽（洞口、武岡、隆回）；江西省嘅撫州崇仁、贛州（興國、南康）；河南省嘅駐馬店同埋泌陽）；四川省南充市儀隴縣；福建省龍岩市永定縣；廣西欽州市靈山、玉林市等。附近有14條巴士路線經過呢度附近。

## 附近嘅交通
*巴士：永泰客運站、友誼路口（永泰客運站）

## 攞過嘅獎
呢個站攞過以下呢啲獎：
*廣州交通郵電系統維護穩定及社會治安綜合治理先進單位
*廣州地區道路春運工作先進單位
*廣州道路春運公路客運聯網售票工作三等獎
*廣州市交通行業創建全國文明城市工作先進單位
*廣州市巾幗文明崗

## 攷

## 出面網頁
*永泰汽車站
東平路

**東平路**可以係：
;廣東
* 東平路 (廣州白雲)：喺廣州白雲區。
* 東平路 (廣州番禺)：喺廣州番禺區。
* 東平路 (佛山南海)：喺佛山南海區。
* 東平路 (佛山禪城)：喺佛山禪城區。
* 東平路 (佛山順德)：喺佛山順德區。
* 東平路 (中山坦洲)：喺中山坦洲鎮。
* 東平路 (中山三角)：喺中山三角鎮。
* 東平路 (東莞)：喺東莞虎門鎮。
* 東平路 (惠州)：喺惠州博羅縣。
;上海
* 東平路 (上海徐匯)：喺上海徐匯區。
* 東平路 (上海崇明)：喺上海崇明縣。
;貴州
* 東平路 (貴陽)：喺貴陽清鎮市。
;遼寧
* 東平路 (瀋陽)：喺瀋陽瀋河區。
棒球之星

**棒球之星**（；；）係SNK發行嘅一系列棒球NEOGEO電子遊戲嘅總稱。簡稱「」

喺呢系列產品正式發行嘅前一年，1989年就發行咗家庭電腦版嘅遊戲，不過內容同呢個系列嘅有啲唔同，兼且個名係嗌做「棒球之星：目標三冠王」（），呢個版本嘅美國版就嗌做《BASEBALL STARS》。

## 註
木魚 (樂器)

**木魚**係種敲擊樂器，用木頭整，入面空心，用木鎚可以敲響。木魚初頭係魚形，所以就叫「木魚」，但而家多細都係鼓形。

## 文化
香港夜場入面，陪酒小姐分兩類：金魚同木魚，金魚代表只可以睇唔可以「扑」，而木魚就代表可以「扑」。
鎮安路

**鎮安路**可以係：

* 鎮安路 (廣州)：喺廣東省廣州市荔灣區。
* 鎮安路 (佛山)：喺廣東省佛山市，禪城區同順德區都有條噉嘅路名。
* 鎮安路 (彰化)：喺臺灣省彰化市溪湖鎮。
* 鎮安路 (陽江)：喺廣東省陽江市陽西縣。
* 鎮安路 (南平)：喺福建省南平市蒲城縣。

## 元朝地區嘅路
* 鎮安路 (元)：元朝時期所整嘅路。
西堤二馬路

**西堤二馬路**（）係中國廣東省廣州市入面嘅其中一條馬路，呢條馬路喺荔灣區入面。成條馬路東西走向，西邊從六二三路、沿江西路同鎮安路嘅交界開始，一直向東去到人民南路嗰頭。

## 概要
全長414米，闊14－31米，2－5車道，東向西嘅單行線。其中西邊闊，東邊窄。

## 經過嘅道路
呢度啲路順序係從西去到東嚟排嘅，其中**加粗**咗嘅字係主幹道：
***[[六二三路]]**、**[[沿江路 (廣州荔灣至廣州越秀)|沿江西路]]**、**[[鎮安路 (廣州)|鎮安路]]**
*德興路、**[[人民路高架橋]]**
*新基路
*靖遠路
***[[人民路 (廣州)|人民南路]]**

## 特色
呢條馬路兩邊有好多間商業繁華嘅電子批發市場。交通成日都好繁忙下。
大衛·高帕菲

**大衛·高帕菲**可以指：

*《大衛·高帕菲》，又譯《塊肉餘生錄》，英國作家查理斯·狄更斯嘅小說
*大衛·高帕菲 (魔術師)，美國魔術師
*大衛·高帕菲 (喜劇演員)，英國喜劇演員
*PC大衛·高帕菲，英國警察同作家
大衛·高帕菲 (魔術師)

**大衛·高帕菲**（英文：**David Copperfield**，原名**David Seth Kotkin**；）係一位美國魔術師，曾經被《福布斯》雜誌評為「歷史上賺錢最多嘅魔術師」。

## 參考